c: text/html

text:
Bray
Bray ke motsana o o mo kgaolong ya Kgalagadiborwa mo Botswana.Motsana o, o na le baagi ba ka nna sekete mo nakong ya gompieno (1000). Go ya ka maduo a palo ya batho e e dirilweng ka ngwaga wa 2001,baagi ba motse o ba ne ba le makgolo a a ferang bobedi, masome a fera bobedi le bofera bongwe (889). Motsana o, o ka nna dikhilomithara di le masome a mane go tswa mo motseng wa Werda ntlheng ya botlhabatsatsi. Bontsi jwa banni ba motse o bo bua puo ya Sengologa.
Botshelo jwa batho ba Bray[baakanya | edit source]
Baagi ba motsana wa Bray ka bontsi ke barui. Ba ruile dikgomo, dipodi , dinku le dipitse.Fa gongwe ba a tle ba leme le ntswa ba fufegelwa ke mmu wa kgaolo ya bone o o seng monate thata go ka ntsha dijalo tse di nonofileng. O ka fitlhela gantsi ba lema dijalo tse di seng thata go mela jaaka magapu, mmidi le dinawa. Leruo la batho ba motse o le lentle thata e bile le kgatlhegelwa ke batho ba metse e e mabapi le one. Batho ba a tle ba etele teng go ya go reka leruo.

robotstxt: allowed

filter: keep


text:
Mopipi
Mopipi ke motse wa Botswana. O na le baagi ba le 3.066 (2001). Mopipi o mo kgaolwaneng ya Boteti e e mo kgaolong ya Legare. Mopipi o dikhilomithara di le masome a matlhano le bobedi go tswa mo toropong ya Orapa fa o ya ko Maun Motse o, o dikaganyeditswe ke Makgadikgadi a Nxai le Makgadikgadi. Makgadikgadi a go dumelwa gore a kile a bo e le matsha, mme ka go kgotlelesega ga tikologo metsi a kgala ga helela e le makgadikgadi a a letswai. Banni ba motse o, ba kile ba bo ba tshela ka tlhapi ka nako e Noka ya Boteti e neng e tshela.


text:
Kafa o ka Bontshang Moya wa go Intsha Setlhabelo ka Teng
“Fa mongwe a batla go ntshala morago, a a iitatole.”—MATH. 16:24.
1. Jesu o re tlhometse jang sekao se se molemo sa go intsha setlhabelo?
FA JESU a ne a le mo lefatsheng, o ne a re tlhomela sekao se se molemo sa go intsha setlhabelo. Go dira thato ya Modimo go ne go tla pele ga dilo tse ene a di ratang. (Joh. 5:30) Fa a ne a ikanyega go isa losong mo koteng ya tlhokofatso, o ne a bontsha gore ga go sepe se se ka fedisang moya wa gagwe wa go intsha setlhabelo.—Bafil. 2:8.
2. Re ka bontsha jang moya wa go intsha setlhabelo, mme ke eng fa re tshwanetse go dira jalo?
2 E re ka re le balatedi ba ga Jesu, le rona re tshwanetse go bontsha moya wa go intsha setlhabelo. Go kaya eng go nna le moya wa go intsha setlhabelo? Go kaya gore motho o iketleeditse go tlogela dilo tse a di ratang e le gore a thuse ba bangwe. Tota e bile, go farologana le go ikakanyetsa re le rosi. (Bala Mathaio 16:24.) Fa re se na moya wa bogagapa seo se tla re thusa gore re beye dilo tse ba bangwe ba di ratang kwa pele le go dira gore maikutlo a bone a tle pele ga a rona. (Bafil. 2:3, 4) Kana e bile, Jesu o ne a ruta gore moya wa bopelotshweu ke sengwe se se botlhokwa thata mo kobamelong ya rona. Jang? Lorato lwa Bokeresete, le e leng lone le re tlhotlheletsang gore re intshe setlhabelo, ke letshwao la barutwa ba boammaaruri ba ga Jesu. (Joh. 13:34, 35) Mme akanya ka ditshegofatso tse re nnang le tsone ka gonne re le karolo ya bakaulengwe ba lefatshe lotlhe ba ba bontshang moya wa go intsha setlhabelo.
3. Ke eng se se ka re thibelang go bontsha moya wa go intsha setlhabelo?
3 Mme gone, re lebane le mmaba yo ka bofitlha a ka dirang gore re se ka ra nna le moya wa go intsha setlhabelo. Mmaba yoo ke mokgwa wa bogagapa o re ka tswang re na le one. Gopola kafa Adame le Efa ba neng ba bontsha bogagapa ka gone. Efa o ne a bontsha keletso ya bogagapa ka go batla go tshwana le Modimo. Monna wa gagwe le ene o ne a bontsha keletso ya bogagapa ka go batla go itumedisa mosadi wa gagwe. (Gen. 3:5, 6) Fa Diabolo a sena go faposa Adame le Efa mo kobamelong ya boammaaruri, o ne a tswelela go raela batho gore ba nne bogagapa. O ne a leka go dirisa one mokgwa oo fa a ne a raela Jesu. (Math. 4:1-9) Mo motlheng wa rona, Satane o kgonne go tsietsa batho ba le bantsi, a ba tlhotlheletsa gore ba bontshe bogagapa ka ditsela di le dintsi. Re tshwanetse go lemoga seno ka gonne moya wa bogagapa o o anameng, le rona o ka re ama.—Baef. 2:2.
4. (a) A gone jaanong re ka kgona go fedisa mokgwa wa bogagapa? Tlhalosa. (b) Re tla sekaseka dipotso dife?
4 Bogagapa bo ka tshwantshanngwa le ruse e e nnang gone mo tshiping. Fa tshipi e le mo dipuleng le mo diphefong, e ka simolola go rusa. Kotsi e kgolo e ka nna go itlhokomolosa ruse eo, o e letla gore e oketsege go fitlha e senya tshipi. Ka tsela e e tshwanang, le fa gone jaanong re ka se ka ra tlosa bosaitekanelang jwa rona le mokgwa wa rona wa bogagapa, re tshwanetse go ela tlhoko dikotsi tse di ka nnang gone mme re lwantshe mekgwa eo. (1 Bakor. 9:26, 27) Re ka lemoga jang gore re na le matshwao a bogagapa? Mme re ka leka jang go nna le moya wa go intsha setlhabelo ka tsela e kgolwane?
DIRISA BAEBELE GO BONA GORE A O NA LE MOKGWA WA BOGAGAPA
5. (a) Baebele e tshwana jang le seipone? (Bona setshwantsho se se kwa tshimologong ya setlhogo seno.) (b) Fa re itlhatlhoba go bona gore re na le bogagapa, ke eng se re tshwanetseng go se tila?
5 Fela jaaka re ka dirisa seipone go bona gore re lebega jang, re ka dirisa Baebele go bona motho wa ka fa gare, re bo re baakanya makoa ape a re ka tswang re na le one. (Bala Jakobe 1:22-25.) Le fa go ntse jalo, seipone se tla re thusa fela fa re se dirisa ka tsela e e tshwanetseng. Ka sekai, fa re iteba ka bonako fela mo seiponeng, re ka nna ra se ka ra kgona go bona phoso nngwe e nnye mme gone e le masisi. Kgotsa fa re leba seipone re le fa thoko, re ka nna ra bona motho yo mongwe. Ka tsela e e tshwanang, e le gore Baebele e re thuse go bona bokoa jwa rona jo bo jaaka bogagapa, ga re a tshwanela go e bala re feta fela kgotsa go e dirisa go bona diphoso tsa ba bangwe.
6. Ke jang re ka ‘nnelang ruri mo molaong o o itekanetseng’?
6 Ka sekai, re ka nna ra bala Lefoko la Modimo ka metlha, le e leng letsatsi le letsatsi, mme ra se ka ra bona mekgwa ya bogagapa e re simololang go nna le yone. Seo se ka kgonega jang? Akanya ka seno: Mo sekaing sa ga Jakobe sa seipone, bothata e ne e se gore monna yoo o ne a palelwa ke go iteba ka kelotlhoko. Jakobe a re, monna yoo “o a iteba.” Fano Jakobe o dirisitse lefoko la Segerika le le bontshang go itshekatsheka ka kelotlhoko. Ka jalo, bothata jwa monna yoo e ne e le eng? Jakobe a re: ‘O a tswa a tsamaye mme ka yone nako eo a lebale gore ke motho wa mofuta ofe.’ Eleruri, monna yoo o tloga mo seiponeng a sa baakanya se a se boneng. Go farologana le monna yoo, monna yo o atlegileng ga a ‘tlhodumele mo molaong o o itekanetseng’ fela mme gape ‘o nnela ruri mo go one.’ Go na le gore a itlhokomolose molao o o itekanetseng o o mo Lefokong la Modimo, o tswelela a latela dithuto tsa one. Jesu o ne a tlhalosa ntlha e e tshwanang le eo fa a re: “Fa lo nnela ruri mo lefokong la me, ruri lo barutwa ba me.”—Joh. 8:31.
7. Re ka dirisa jang Baebele go bona mekgwa ya bogagapa e re ka tswang re na le yone?
7 Ka jalo, gore o kgone go lwantsha mekgwa ya bogagapa, sa ntlha o tshwanetse go bala Lefoko la Modimo ka kelotlhoko. Seo se ka go thusa gore o lemoge dikarolo tse o tlhokang go dira diphetogo mo go tsone. Mme gone ga o a tshwanela go felela foo. Dira dipatlisiso tse di tseneletseng. Fa o setse o badile pego nngwe ya Baebele e bile o e tlhaloganya sentle, ipeye mo seemong seo mme o ipotse dipotso tse di jaaka: ‘Nkabo ke dirile eng mo boemong joo? A nkabo ke dirile dilo ka tsela e e tshwanetseng?’ Sa botlhokwa le go feta, fa o sena go tlhatlhanya ka se o se badileng, leka go se dirisa. (Math. 7:24, 25) Mma re sekasekeng kafa pego ya ga Kgosi Saulo le ya moaposetoloi Petere e ka re thusang ka gone gore re kgone go tswelela re na le moya wa go intsha setlhabelo.
ITHUTE MO SEKAONG SA GA SAULO SE SE RE TLHAGISANG
8. Fa Saulo a ne a nna kgosi o ne a na le boikutlo bofe, mme o ne a bontsha seo jang?
8 Kgosi Saulo wa Iseraele ke sekao se se re tlhagisang malebana le kafa bogagapa bo ka senyang moya wa go intsha setlhabelo ka teng. Fa Saulo a ne a nna kgosi o ne a le boingotlo e bile a ikokobeditse. (1 Sam. 9:21) O ne a gana go otlhaya Baiseraele ba ba neng ba bua kgatlhanong le puso ya gagwe, tota le fa a ne a ka ikutlwa a tshwanelwa ke go femela boemo jwa gagwe jo a bo neilweng ke Modimo. (1 Sam. 10:27) Kgosi Saulo o ne a amogela kaelo ya moya wa Modimo fa a ne a etelela Baiseraele pele go fenya ntwa kgatlhanong le Baamona. Morago ga foo, ka boikokobetso o ne a re Jehofa ke ene a fentseng ntwa eo.—1 Sam. 11:6, 11-13.
9. Saulo o ne a simolola jang go nna le bopelotshetlha?
9 Moragonyana Saulo o ne a letla gore bogagapa le boikgogomoso bo gole mo go ene, fela jaaka ruse e e senyang. Fa a ne a fenya Baamaleke mo ntweng, o ne a amega thata ka dilo tse a di ratang, go na le go amega ka go ikobela Jehofa. Saulo o ne a nna pelotshetlha mme a itseela dilo tse a di gapileng go na le gore a di senye jaaka Modimo a mo laetse. Saulo o ne a ikgogomosa mo a ileng a ikagela sefikantswe. (1 Sam. 15:3, 9, 12) Fa moporofeti Samuele a mmolelela gore Jehofa ga a itumelela se a se dirileng, Saulo o ne a leka go ipuelela a tlhoma mogopolo mo karolong ya taolo ya Modimo e a ikobetseng yone, a bo a pega ba bangwe molato ka ntlha ya phoso ya gagwe. (1 Sam. 15:16-21) Mo godimo ga moo, boikgogomoso bo ne jwa dira gore Saulo a amege thata ka gore batho ba mo amogele go na le gore a itumedise Modimo. (1 Sam. 15:30) Re ka dirisa jang pego eno ya ga Saulo e le seipone se se ka re thusang gore re tswelele re na le moya wa go intsha setlhabelo?
10, 11. (a) Sekao sa ga Saulo se re rutang eng malebana le go tswelela re na le moya wa go intsha setlhabelo? (b) Re ka tila jang go latela sekao sa ga Saulo se se sa siamang?
10 Sa ntlha, se se diragaletseng Saulo se bontsha gore ga re a tshwanela go itshepa thata re akanya gore go bo mo nakong e e fetileng re ile ra bontsha moya wa go intsha setlhabelo, go kaya gore re tla tswelela re ntse re o bontsha. (1 Tim. 4:10) Se lebale gore Saulo o ne a dira dilo sentle ka nakwana e bile Modimo o ne a mo amogela, le fa go ntse jalo, o ne a palelwa ke go ntsha moya wa bogagapa o a neng a simolola go nna le one. Kgabagare Jehofa ga a ka a tlhola a amogela Saulo ka ntlha ya botlhokakutlo jwa gagwe.
11 Sa bobedi, re tshwanetse go nna kelotlhoko gore re se ka ra tlhoma mogopolo fela mo dilong tse re dirang sentle mo go tsone, re itlhokomolosa dilo tse re tshwanetseng go tokafatsa mo go tsone. Seno se tla bo se tshwana le go dirisa seipone go leba diaparo tsa rona tse disha, mme re sa ele tlhoko leswe le le mo sefatlhegong sa rona. Le fa re ka se ka ra ikgogomosa kgotsa ra itshepa thata jaaka Saulo, ga go pelaelo gore re tshwanetse go tila mekgwa epe fela e e ka dirang gore re latele sekao sa gagwe se se sa siamang. Fa re newa kgakololo a re se ka ra ipuelela ka ntlha ya se re se dirileng, ra nyenyefatsa phoso eo kgotsa ra pega ba bangwe molato. Go na le gore re tshwane le Saulo, go molemo gore re amogele kgakololo.—Bala Pesalema 141:5.
12. Moya wa go intsha setlhabelo o ka re thusa jang fa re dirile boleo jo bo masisi?
12 Mme gone, go tweng fa e le gore re dirile boleo jo bo masisi? Saulo o ne a batla go tswelela a itirela leina le le molemo, mme seo se ne sa dira gore a se ka a baakanya kamano ya gagwe le Jehofa. Go farologana le seo, moya wa go intsha setlhabelo o ka dira gore re batle thuso le fa re ka tswa re tlhabilwe ke ditlhong. (Dia. 28:13; Jak. 5:14-16) Ka sekai, mokaulengwe mongwe o ne a simolola go leba ditshwantsho tsa thobalano a na le dingwaga di le 12, mme o ne a tswelela a di leba mo sephiring ka dingwaga di feta lesome. O tlhalosa jaana: “Go ne go le thata gore ke bolelele mosadi wa me le bagolwane ka se ke ntseng ke se dira. Mme e re ka jaanong ke ba boleletse, ke ikutlwa ke imologile thata. Dingwe tsa ditsala tsa me di ne di swabile fa ke ne ke tseelwa ditshiamelo tsa go nna motlhanka wa bodiredi, jaaka e kete ke diretse bone phoso. Le fa go ntse jalo, ke a itse gore Jehofa o itumedisiwa thata ke tirelo ya me gone jaanong, go feta fa ke ne ke lebelela ditshwantsho tsa thobalano, mme tsela e a ntebang ka yone ke yone ya botlhokwa.”
PETERE O NE A FENYA MOYA WA BOGAGAPA
13, 14. Petere o ne a bontsha jang gore o na le mokgwa wa bogagapa?
13 Moaposetoloi Petere o ne a bontsha moya wa go intsha setlhabelo fa a ne a thapisiwa ke Jesu. (Luke 5:3-11) Le fa go ntse jalo, o ne a tshwanelwa ke go lwa le moya wa bogagapa. Ka sekai, o ne a galefile fa moaposetoloi Jakobe le Johane ba ne ba kopa Jesu gore a ba neye maemo a go busa le ene mo Bogosing jwa Modimo. Gongwe Petere o ne a akanya gore maemo ao ke a gagwe ka gonne Jesu o ne a setse a mmoleletse gore o tla nna le seabe se se kgethegileng. (Math. 16:18, 19) Le fa boemo e ka tswa e le bofe, Jesu o ne a tlhagisa Jakobe le Johane mmogo le Petere le baaposetoloi botlhe, kgatlhanong le gore ba leke go “rena mo” bakaulengweng ba bone ka bogagapa.—Mar. 10:35-45.
14 Tota le fa Jesu a ne a lekile go fetola tsela e Petere a neng a akanya ka yone, Petere o ne a tswelela a bontsha mokgwa wa bogagapa. Fa Jesu a ne a bolelela baaposetoloi gore ba ne ba tla mo tlogela ka nakwana, Petere o ne a nyatsa ba bangwe mme a itira botoka ka gore ene o tla ikanyega. (Math. 26:31-33) O ne a sa tshwanela go itshepa jalo, ka gonne mo go jone bosigo joo, o ne a palelwa ke go bontsha moya wa go intsha setlhabelo. E re ka a ne a batla go itshireletsa, o ne a itatola Jesu makgetlho a le mararo.—Math. 26:69-75.
15. Ke ka ntlha yang fa sekao sa ga Petere se kgothatsa?
15 Le fa Petere a ne a na le makoa, sekao sa gagwe se a kgothatsa. Petere o ne a kgona go fenya mekgwa e e sa siamang mme a bontsha boikgapo le lorato lwa go intsha setlhabelo, ka ntlha ya maiteko a gagwe le go thusiwa ke Modimo ka moya o o boitshepo. (Bagal. 5:22, 23) O ne a itshokela diteko tse di ka tsewang di le masisi thata go feta tse a neng a wela mo go tsone. O ne a bontsha boikokobetso ka tsela e a tsibogileng ka yone fa moaposetoloi Paulo a ne a mo kgalemela fa pele ga batho. (Bagal. 2:11-14) Fa Petere a sena go kgalemelwa, ga a ka a tshwara sekgopi, a ikutlwa e kete Paulo o sentse serodumo sa gagwe. Petere o ne a tswelela a rata Paulo. (2 Pet. 3:15) Sekao sa ga Petere se ka re thusa gore re leke go nna le moya wa go intsha setlhabelo.
16. Re ka bontsha jang moya wa go intsha setlhabelo mo maemong a a thata?
16 Akanya kafa o itshwarang ka gone mo maemong a a thata. Fa Petere le baaposetoloi ba bangwe ba ne ba tshwerwe ba bo ba itewa ka ntlha ya go rera ga bone, ba ne ba ipela “ka gonne ba ne ba kailwe ba tshwanela go tlontlololelwa leina la [ga Jesu].” (Dit. 5:41) Le wena o ka nna wa leba pogiso e le tshono ya gore o etse Petere mme o latele dikgato tsa ga Jesu ka go bontsha moya wa go intsha setlhabelo. (Bala 1 Petere 2:20, 21.) Go leba dilo jalo go tla go thusa gore o amogele kgakololo e o e tlhokang mo bagolwaneng. Latela sekao sa ga Petere go na le gore o kgopisege.—Mor. 7:9.
17, 18. (a) Re ka ipotsa eng malebana le mekgele ya rona ya semoya? (b) Re tshwanetse go dira eng fa re lemoga gore re na le mokgwa wa bogagapa mo dipelong tsa rona?
17 Gape sekao sa ga Petere se ka go solegela molemo fa go tliwa mo mekgeleng ya semoya. O ka latelela mekgele eo ka tsela e e tla bontshang gore o na le moya wa go intsha setlhabelo. Le fa go ntse jalo, nna kelotlhoko gore ga o e latelele fela e le gore o tlhagelele. Ipotse gore, ‘A ke eletsa go tokafatsa kgotsa go oketsa tirelo ya me mo go Jehofa e le fela gore batho ba nkgalaletse kgotsa gore ke nne le taolo, jaaka go ne go ntse ka Jakobe le Johane fa ba ne ba kopa Jesu gore a ba neye maemo?’
18 Fa e le gore o lemoga mokgwa wa bogagapa mo pelong ya gago, kopa Jehofa gore a go thuse go fetola tsela e o ikutlwang ka yone le tsela e o akanyang ka yone; mme o dire ka natla gore o tlhome mogopolo mo kgalalelong ya gagwe go na le mo go ya gago. (Pes. 86:11) Gape o ka nna wa latelela mekgele e e ka se direng gore o tlhagelele. Ka sekai, o ka nna wa leka ka natla go nna le dinonofo tse moya o di tlhagisang tse segolobogolo o fitlhelang go le thata go nna le tsone. Kgotsa fa e le gore o baakanyetsa dipokano sentle mme gone ga o rate go phepafatsa Holo ya Bogosi, o ka ipeela mokgele wa gore o dirise kgakololo e e mo go Baroma 12:16.—E bale.
19. Ke eng se re ka se dirang gore re se ka ra kgobega marapo fa re iteba mo seiponeng sa Lefoko la Modimo?
19 Fa re iteba ka kelotlhoko mo seiponeng sa Lefoko la Modimo mme re bo re bona makoa mangwe kgotsa bosupi jwa gore re na le bogagapa, re ka nna ra kgobega marapo. Fa seo se ka go diragalela, akanya ka sekai sa monna yo o atlegileng yo o mo setshwantshong sa ga Jakobe. Jakobe ga a ka a gatelela ntlha ya gore monna yoo o ne a baakanya mathata a gagwe ka bonako, kgotsa gore o kgonne go baakanya bothata bongwe le bongwe; go na le moo, Jakobe a re ‘o tlhodumela mo molaong o o itekanetseng.’ (Jak. 1:25) Monna yoo o ne a gakologelwa se a se boneng mo seiponeng mme a tswelela go tokafatsa. Ka jalo, itebe ka tsela e e siameng mme o gakologelwe gore ga re a itekanela. (Bala Moreri 7:20.) Tswelela o tlhodumela mo molaong o o itekanetseng, mme o lwele go nna le moya wa go intsha setlhabelo. Jehofa o ikemiseditse go go thusa, fela jaaka a ile a thusa bakaulengwe ba gago ba le bantsi, ba le fa ba sa itekanela, Modimo a tswelelang a ba amogela le go ba segofatsa.


text:
Basarwa
Basarwa ke batho ba Botswana. Basarwa ke bone batho ba ntlha go nna mo Botswana. Batswana ba ne be goroga mo Botswana dingwaga tse di ntsi tse di fetileng. Ba ne ba tseela Basarwa lefatshe, ba bo ba dira gore Basarwa ba tshabele ko sekakeng. Ke ka moo gompieno Basarwa ba nnang ko sekakeng le ko merakeng.
Ditso tsa pele[baakanya | edit source]
Tshekatsheko ya ditso e supa fa bangwe ba letso la basarwa ba sale ba nnile mo sekakeng sa kgaolo ya kgalagadi.Mme bontsi ja letso la Basarwa mo kgaolong ya borwa jwa Aferika ba ne ba patelediwa go nna mo kgaolong eo. Basarwa ba kalahari ba nnile mo lehumeng fa bahumi ba ba nnang go bapa le bone ba ba rontshitse ditshwanelo tsa go nna le lehatshe.Morago ga nako ee sa fedising pelo Botswana ga mmogo le Namibia, ba ne ba fithela bonno jwa bone bo fokoditswe mo go fiteletseng.[1]
Basarwa ba Kalahari[baakanya | edit source]
Basarwa ke batho ba thata e itsiweng ele batsomi. Go nneng ga matlong a a sa akaegeng, Basarwa ba tshedile ka go tsoma diphologolo le go bapala diphologolo tsa naga.Bontsi jwa batho mo borwa jwa Afreka ba ne ba itsesiwe ngwao ya Basarwa ga mmogo le teme ya bone go dirisa setshwantsho sa motshikenyego.[2]
Kgotla kgolo ya ditsheko[baakanya | edit source]
Ka kgwedi ya ferikgong a thola masome a mabedi le bosupa ngogola ,Basarwa ba ne ba fenya tsheko kgathanong le puso mo Botswana ko kgotla kgolo ya ditshekelo morago ga go kganelwa go amana le metsi a a nowang mo di dibeng tse di kwa ba nnang teng.Barrister Gordon Bennett e ne e le moemedi wa basarwa ko tshekong jaaka fa baathodi ba supa fa puso ya Botswana e le molato go fa thuso ee sa nametseng.Gangwe le gape, puso ya Botswana e ne bolelelwa gore e duele dituelo tsa go tsenelela tsheko ga Basarwa.
Dikgoge tsa kwa ntle[baakanya | edit source]
- ↑ The modern day Bushmen / San. Art of Africa. Retrieved on 2012-01-29.
- ↑ http://goafrica.about.com/library/bl.san.htm


text:
Nka Tila Thaelo Jang?
Se o ka se dirang
Sa ntlha, ela tlhoko gore o tshwanetse go ikarabelela se o se dirang—go sa kgathalesege gore ditsala tsa gago di dirang.
Sa bobedi, lemoga gore ke kgatelelo efe e e go tlhotlheletsang thata.
Go tswa foo, ipotse gore, ‘Gantsi kgatelelo eno e direga leng?’ (Kwa sekolong, Kwa tirong? Gosele?) Go itse gore ke leng mo tlhotlheletso e ka diregang thata teng go ka nna ga ba ga go thusa go e tila gotlhelele.
Jaanong, o ka tsaya kgato. Sa ntlha o tshwanetse go leka go bona gore o ka fokotsa kgotsa wa fedisa jang maemo a a dirang gore o lebane le kgatelelo. (Ka sekai: Fa e le gore ka metlha fa sekolo se tswa o kopana le balekane ba sekolo ba ba go rotloetsang gore o goge motsoko le bone, gongwe o ka fetola tsela e o e tsayang gore o se ka wa kopana le bone.) Boammaaruri: Batho ba o tsayang gore ke ditsala mme ba go tlhotlheletsa go dira dilo tse di bosula ga se ditsala tota.
Gone ke boammaaruri gore o ka se tile kgatelelo yotlhe. Go ise go ye kae, gongwe o tla lebana le thaelo e e maatla tota—gongwe e le ka nako e o neng o sa e lebelela. O ka dirang ka yone?
Sa botlhokwa ke go nna o ipaakantse!
Ela tlhoko: Jesu o ne a itse gore o ikaeletse eng mo dikgannyeng tsa boitsholo. O ne a ikemiseditse go ikobela Rraagwe ka dinako tsotlhe. (Johane 8:28, 29) Ka jalo, sa botlhokwa ke go itse go sa le gale gore o ikaeletse eng.
Ikatiso. Bona gore a o ka akanya ka mabaka a mabedi a go bo o tshwanetse go gana kgatelelo e o lebanang le yone gantsi, go tswa foo o bo o akanya ka dikgato tse pedi tse o ka di tsayang tse di ka go thusang go dira jalo.
Ke eng fa o tshwanetse go itetla gore o laolwe ke ba bangwe? Bontsha go gola mme o dire se o itseng gore se siame. (Bakolosa 3:5) Go tswa foo o rapele gore o tswelele pele o dira seo.—Mathaio 6:13.


text:
Motsana wa Mmashoro
Mmashoro ke motse o o mo kgaolong ya legare mo Botswana. O bonwa mo bokone bophirima jwa Botswana dikhilomethara tse di masome a boferabobedi go tsweng Serowe. gape palo ya batho e ne e le lekgolokgolo,makgolo a matlhano masome a mane le boraro mo palo bathong ya ngwaga wa 2001 .[1]
Contents
Letlhoko la madi le kgoreletsa ditlamelo[baakanya | edit source]
Banni ba metse ya Malatswai, Dimajwe le Mmashoro ba kopilwe go nna pelotelele go emela gore itsholelo ya lefatshe leno e boele mannong, ka ke gone ditlamelo tsa metse ya bone di tlaa tsibogelwang.Ba boleletswe jalo kwa diphuthegong tsa kgotla tse di neng di tshwerwe ke mopalamente wa kgaolo ya bone ya Serowe Bokone Bophirima, Rre Tshekedi Khama, fa ba arabiwa ka ga tse ba di kopileng jaaka megala ya mosokela tsebeng kwa diofising tsa puso, koloi ya mapodisi go lwantsha borukutlhi le tse dingwe.Ba Malatswai ba ngongoregile ka khiro ya go kgaola ditlhare mo ditseleng, ba re ba lephata la ditsela ba hira banni ba motse wa Mmashoro go tswa kwa motseng oo go goroga kwa go wa Malatswai, mme ba kopa go kgaoganyediwa gore le bone ba bone go itshetsa.Kwa Dimajwe, banni ba ngongoregile ka tsela e e saleng e tshetswe mmu go e baakanya, mokhanselara o ne a solofetsa fa go le gaufi gore e simololowe ka thendara e setse e dule.Mopalamente le ene o ne a supa fa a tshwenyegile thata ka ntlha ya lebaka le le tserweng go baakanya tsela eo.Monana mongwe o kopile puso go romela badirela puso ba maphata a a farologaneng a mananeo a dithuso go etela motse wa bone, go ba rutuntsha ka one ka ba le mo lefifing fela ka mananeo a puso.Modulasetilo wa Mmashoro o ne a ngongorega ka boimana jwa baithuti ba sekole se segolwane sa motse oo, a re batsadi bangwe ba rotloetsa mowa wa boitaolo ka go ba rekisetsa ditagi.
Ba Mmashoro ba kopile go fiwa motshine wa bobedi wa go jesa bolase ka kgaolo eo e dirisa o le mongwe fela mme go tlhokega wa bobedi go tsweledisa tiro fa o mongwe o ile merakeng.Mopalamente o ne a kopile ba kompone ya Kalahari Gas e e gaufi le motse wa Mmashoro go tla go tlhalosetsa banni ba motse oo, gore ba bokgakala bo kae le go simolola tiro ya go fetlha gas.Mogolwane wa kompone eo Rre Trevor Corrivan, o tlhalositse fa tiro ya go fetlha gas e sa ntse e le kgakala ka ba sa ntse ba tsweletse ka dipaakanyo.A re se a se solofetsang Batswana ke gore go tlile go thapiwa batho ba bantsi ka ditiro tsa teng di farologane mme di tlhoka go dirwa bosigo le motshegare malatsi otlhe, e bile go tlhoka tlhokomelo e e tseneletseng.Mopalamente o ne a tlhalosetsa banni ba metse eo ka ga ngalo ditiro.
Goya o rotloetsa Ma-Domi go lebala tse di fetileng[baakanya | edit source]
Maloko a phathi ya Domkrag a motse wa Mmashoro a kopilwe go lebalelana melato ya maloba go tsweledisa ditiro tsa phathi ya bone le go itsise batho ka mananeo a puso ya bone gore Batswana ba intshe mo lehumeng.Go buile jalo mopalamente wa Palapye Moiseraela Goya yo o neng a bua kwa phuthegong ya Domkrag ya go amogela maloko a phathi eo le go ba kopanya morago ga dipharologanyo tsa bone nako ya ditlhopho tse di fitileng tsa 2004.Rre Goya a re ke nako ya go gagamatsa chaene, go tsibosa Batswana ka mosola wa mananeo a puso ya bone ya Domkrag le go nna tlhaga mo go diriseng lenaneo la temo la ISPAAD ka ke lone le ka ntshang Batswana mo selelong sa gore mabenkele a turisa dijo, ka go lema ka tlhoafalo go ijesa le go rekisa, a re seo se ka thusa gore beng ba dikgwebo tse di rekisang dijo ba fokotse di tlhwatlhwa.O kgothaditse barua kgomo go disetsa kwa merakeng, a re bajanala ba e leng bone ba rekang nama ya Botswana, fa ba feta dikgomo mo metseng ba di tsaya ditshwantsho le di e ja dipolaseteke, a re seo se borai thata mo thekisong ya tsone kwa mafatsheng a sele.A re go tsile go hetlhwa gase e ntsi mo Mmashoro, e e tlaa tlhamelang Batswana ditiro, a tlhalosa fa seo e le tsela nngwe ya go fokotsa go ketemela ga batho ba ba batlang ditiro kwa ditoropong.Leloko la khuduthamaga ya phathi ya Domkrag Mme Neo Kealotswe, o akgoletse ma-Domkrag a Mmashoro go supa fa ba fedisitse dikgang tse di neng tsa ba kgaoganya.A re maraganateng a bana ba mpa a ipaakanyediwa ke beng.O ba kopile go tsena diphuthego ka a lemogile fa ba itshupa fela ka nako ya buleladitswe, a re ditiro tsa phathi di tshwanetse go tswelela.
Dikgoge tsa kwa ntle[baakanya | edit source]
Dipadi tse dingwe.[baakanya | edit source]
- ↑ "Distribution of population by sex by villages and their associated localities: 2001 population and housing census". Archived from the original on 2007-11-24. http://web.archive.org/web/20071124145441/http://www.cso.gov.bw/html/census/dist50.html. Retrieved 2008-01-20.


text:
Kgaolo ya Legare (Botswana)
Template:Infobox district kgaolo ya Legare ke yone e e tona go fetisa dikgaolo tse dingwe tsa Botswana go ya ka bophara le dipalo tsa batho. E akaretsa legae la setso la Bangwato. Bangwe ba Batswana ba ba inaakantseng le tsa polotiki ba tswa mo kgaolong ya Legare, gammogo le tautona wa pele Sir Seretse Khama, tautona wa pele Festus Mogae, le tautona wa gompieno Lt. General Seretse Ian Khama.
Mafelo a matona ka dipalo ka dipalo mo kgaolong ya legare a akaretsa Palapye le Serowe, a eleng one magae a setso a a mo maemong a bobedi mo Aferika. Kgaolo e e na le melatswana ya Noka ya Limpopo, e e kgaphelang merwalela ntlheng ya botlhabatsitsi jwa noka ya Limpopo.
Ka ko borwabotlhaba, Kgaolo ya Legare e kopanetse molelwane le dikgaolo tsa Matabeleland North ya Zimbabwe le Matabeleland South, fa ka ko bokonebotlhaba Kgaolo ya Legare e kgaogana molelwane le kgaolo ya Afreika Borwa ya Limpopo. Mo gae e kopanetse molelwane le dikgaolo tse di latelang:
- Bokone-Botlhaba - Bokonebotlhaba
- Kgatleng - borwa
- Kweneng - borwabophirima
- Ghanzi - bophirima
- Bokone-Bophirima - bokonebophirima
Dikgaolo-potlana[baakanya | edit source]
Dikgaolo potlana tsa Kgaolo ya Legare di akaretsa:
- Bobirwa, hqrs. ko Bobonong
- Boteti, hqrs. Letlhakane
- Mahalapye
- Serowe Palapye, hqrs. ko Palapye
- Tutume
- Tonota
Ditlamelo tsa tlholego[baakanya | edit source]
Go na le kgotlhang magareng ga go atolosa tsa temo-thuo le go somarela bojanala jwa mo gae mo Kgaolong ya Legare.[1] go na le dinokana tse di elelang ka dilemo di akaretsaNoka ya Botetile noka ya Lepashe, tse di elelelang ko Makgobokgobong a Makgadikgadi.
o ka tsibogela[baakanya | edit source]
- Noka ya Lepashe
- Dikgaolo-potlana tsa Botswana
Dipadi tse dingwe[baakanya | edit source]
- Jan Petter, Huberth Hansen le Arvid Lillethun, Resource utilization in the Central District CFDA, Botswana: with special reference to arable farming systems and conflicts in resource management - livestock versus wildlife
==Mola wa makwalo ==
- ↑ J.Petter, H. Hansen and A. Lillethun


text:
Kanye
(This page's format needs to be reviewed. You can help by editing it.)
Kanye ke motse-setoropo oo kwa borwa jwa lefatshe la Botswana. E okametse tsa botsamaise jwa kgaolo ya Borwa.Kanye ke nngwe ya mafelo a magologolo a matona mo Botswana go tloga ka ngwaga wa 1853. Ke motse-mogolo wa morafe wa Bangwaketse o kgosi ya one eleng Kgosi Malope wa bobedi yo o e leng morwa Kgosi Seepapitso wa bone.Kanye o tlholegile e le motse wa Bangwaketse,o e leng mongwe wa merafe e metona mo Botswana. O mo kgalong ya lefatshe la Botswana e e tletseng dithaba. O dikaganyeditse ke Moshupa, Lobatse, Jwaneng,go ya teng o tsaya metsotso e le masome a mane le botlhano go tswa mo Gaborone,o e leng toropo-kgolo ya Botswana.
Go nnile le Pego ya metsotso e le masome a a robang bobedi ka lelwapa lwa bogosi jwa Bangwaketse kwa Kanye go tloga ka ngwaga wa 2003 go fitlha ka ngwaga wa 2005 e e biditsweng "Kwa mosasaneng wa ga mma kgosi".
Contents
bangwaketsi ke batho baba siameng ebile ba rata dijo tsa setso Banni ba rotloediwa go bopagana,go nna soopo senngwe[baakanya | edit source]
Mothusa tona wa dikgaolo mme Botlogile Tshireletso o gakolotse ba dikomiti tsa ditlhabololo tsa motse wa Kanye go nna seopo sengwe, go dira ka natla go isa ditlhabololo kwa morafeng.Mme Tshireletso o ntshitse kgakololo eo mo phuthegong e a neng a e tshwere le ba dikomiti tsa ditlhabololo tsa motse bosheng go lekodisana ka tse di amang dikomiti tseo, di akaretsa mananeo a tsone, a di a kgonneng le a a padileng ga mmogo le ditharabololo tsa bothata jo.O tlhalositse gore diphuthego di tshwana le tse, di botlhokwa ka, ka tsone ke gone go ka bonwang gore a ditlhabololo di goroga kwa bathong le go bona gore mananeo a tshwana le la Ipelegeng a ntsha maduo a a nang le boleng.A re dikomiti tsa ditlhabololo tsa motse ke tsone di tsenyang leitlho mo ditlhabololong, a tlhalosa fa lephata la gagwe le tlhophile go nna le phuthego go sekaseka gore ditlhabololo di tsamaya jang le go amogana megopolo le ba ba amegang.O gakolotse baduladitilo ba dikomiti tsa ditlhabololo tsa motse go etelela pele mananeo a Ipelegeng ka kelotlhoko ka ke bone ba itseng dikgwetlho tse di amang mananeo a. O tlhalositse fa ditogamaano tse di beetsweng fa thoko ka ntlha ya letlhoko la madi, di beilwe leitlho gore fa itsholelo e tokafala di bo di dirwa mme a re ba tlaa tsaya dikgakololo tsa VDC tsia ka dinako tsotlhe.O rotloeditse ba dikomiti tsa ditlhabololo go nna ba fana sebaka, ba ntsha megopolo mme e sekasekiwe gore maduo a tle a bonale.Mme Tshireletso o kopile ba VDC go fokotsa dikoloto tsa bahirisi ba matlo ka go dira ditumalano le batho pele ga ba tsena mo matlong ka go netefatsa gore ba duela leng le gone go netefatsa gore madi a a phuthwa pele ga kgwedi e felela ruri.O rotloeditse ba dikomiti ka go farologana go fa batho maele a go itirela go leka go nyeletsa lehuma a re ba seka ba lebagana le go thapa batho mo Ipelegeng le go ba phakisa fela[4].
Go ata ga dikereke go a tshwenya[baakanya | edit source]
Bagogi ba dikereke ba kopilwe go emisa go runyarunya ga tse disha. Mogolwane wa komiti e tona ya ditlhabololo tsa motse wa Kanye, Rre Patson Motswagae o kopile jalo kwa kabelong dimpho ya bana ba kereke ya The Holy Galaliee Apostolic Church In Zion kwa Kanye ka Tshipi.Bana ba kereke eo ba sekole sa Tshipi, ba ne ba amogela dimpho go tswa kwa mokgatlhong wa Samaritans purse wa Amerika.Rre Motswagae a re bolwetse jo jwa go runya ga dikereke ka mmetela boaparetse lefatshe la Botswana ka bophara, a tlhalosa fa se se tsisa ketsaetsego.Mogolwane yoo o akgoletse kereke ya Galalie mowa o ba nang le one wa neelano, a re ke makgetho a mantsi kereke eo e tshwara kabo dimpho, selo se a reng se boutsana mo dikerekeng tse dingwe.
Moruti Motlalekgosi Makwepa ene o kopile batsadi go neela bana lorato le go ba tlhokomela ka ditsela tsotlhe tse ba di tlhokang.Rre Makwepa o tsweletse a re bana be segompieno ba tsholetswe mo dinakong tse di thata mme ba tlhoka kgothatso.O rotloeditse mokgatlho wa Samaritans Purse go tswelela o abela bana lefatshe lotlhe, a re o tla a bona lesego mo go abeng.Molomaganya ditiro wa mokgatlho wa Samaritans Purse kwa Kanye, Mme Khumo Gedion o tlhalositse fa dimpho tse di tswang kwa mokgatlhong o di abelwa batho ba ba farologanyeng jaaka batlhoki, ba ba amilweng ke dibetso tsa tlholego, balwetse ga mmogo le magolegwa.Dimpho tse di akaretsa dibaebele, diaparo, bompopi le tse dingwe.[5]
Bangwaketse ba ba tlotlegang go tswa kwa Kanye[baakanya | edit source]
- Rre Quett Masire- Tautona wa pele wa Botswana
- Kgosi Seepapitso wa bone- Moemedi wa lefatshe la Botswana ko lefatsheng la China e bile e le moeteledi-pele wa Ntlo ya Dikgosi
- Rre Archibald Mogwe - tona wa mafatshe a sele
- Rre Kentse Nchi Rammidi- Mopalamente wa kgaolo ya Kanye Bokone gape le mothusa-tona wa dikgaolo le metse
- Rre Morulaganyi Kgasa- mokwadi wa Thanodi ya Setswana
Dijo Tsa Setswana[baakanya | edit source]
Dipadi tse dingwe[baakanya | edit source]
Kanye o bula mmolo o mosha ka 27/03/2014[baakanya | edit source]
Mmolo o mosha wa kanye o bidiwa MONGALA MALL,
- ↑ "Kanye, Botswana Page". Falling Rain Genomics, Inc. http://www.fallingrain.com/world/BC/0/Kanye.html. Retrieved 2009-12-27.
- ↑ Central Statistics Office (2008-02-07) [2001], Distribution of population by sex by villages and their associated localities: 2001 population and h, Gaborone, Botswana, http://www.cso.gov.bw/index.php?option=com_content&task=view&id=150, retrieved 2009-12-27
- ↑ Botswana Telecommunications Authority (2009-09-11), "Botswana (country code +267)" (DOC), National Numbering Plans (International Telecommunication Union), archived from the original on 2009-12-27, http://www.webcitation.org/5mKyF8Dce, retrieved 2009-12-27
- ↑ http://www.dailynews.gov.bw/cgi-bin/news.cgi?d=20110801&i=Bopaganang_le_tlhabolole_motse
- ↑ http://www.fallingrain.com/world/BC/10/Kanye.html
Template:Capitals of Districts of Botswana


text:
Motsana wa Mogapi
Mogapi ke motse o o mo kgaolong ya legare mo Botswana. Motsana o o dikhilomethara tse di masome a mane le bosupa mo borwa jwa toropo ya Selebi-Phikwe gape o kwa tlase ga dikhilomethara tse di sa feteng lekgolo go tsweng molelwaneng wa Aferika Borwa. Mo palo bathong ya ngwaga wa 2001 dipalo di ne di le sekete, makgolo a mabedi le borataro.
Contents
Banni ba Mogapi ba kopa katloloso ya Ditlhabolo[baakanya | edit source]
Banni ba motse wa Mogapi kwa kgaolong ya Bobirwa ba rotse matshwenyego a kgaolo ya bone, a ba reng a akaretsa letlhoko la koloi e ba ka e dirisang go tshwara dirukutlhi.Ba buile jalo kwa phuthegong ya kgotla ya mopalamente wa kgaolo Rre Ponatshego Kedikilwe kwa motseng wa Mogapi bosheng.E ne ya re ba tswelela, ba re go na le mathata a didirisiwa jaaka kapari kana dikarata tse di ka ba supang gore ke ba twantsho borukutlhi. Ka jalo ga go bonolo go tshwara dirukutlhi ka ba se na sesupo sa tiro eo. Ba ne ba re batho ba ba setlang kwa sekolong le ba Ipelegeng ga ba duelwe ka nako.Mogolwane wa sepodisi sa kgaolo ya Botshabelo kwa Selebi Phikwe Rre Langanani Mudongo a re ba Ipelegeng ba a hirwa mathata ke gore bontsi ke bomme fela, mme borre ba le teng mo motseng wa Mogapi sa bone e le go nwa majalwa fela kwa dipotong, mme kwa Ipelegeng ba seo.
Rre Mudongo o tladitse ka gore go na le tlhaelo ya koloi e e tlaa bong e patorola mo motseng oo bosigo, mme seo se bakwa ke gore kgaolo ya bone e aname jaaka ba lebeletse metse ya Tobane, Sefhophe, Mogapi le kgaolwana ya Botshabelo kwa Selebi Phikwe. A re ntlha e nngwe ke gore beng ba leruo ba thapa badisa ba leruo la bone go tswa foo ba tsene ka lenga la seloko, gape ga ba duele babereki ba bone mme kwa bofelong mmereki o ituela ka leruo go bona se a se jang.O kgothaditse beng ba leruo go ne ba etela meraka ya bone go bona gore seemo se ntse jang, go itsa gore go nne le dikgang tsa go utswiwa ga leruo.Mogolwane wa lekalana la metsi Rre Monametsi Ramusu a re go na le dikgwetlho tsa metsi jaaka ka boipuso go ne ga nna le tlhaelo ya metsi. O tladitse ka gore seo se bakwa k e gore ba dirisa motlakase go pompa metsi,mme fa go na le kgaogo ya motlakase go nna le tlhaelo ya metsi.
Mogapi o wetswe ke seru[baakanya | edit source]
Motse wa Mogapi e nnile mongwe wa metse e e wetsweng ke merwalela morago ga go newa ke pula e e bokete e se na go na kwa motseng o o boseng.Banni ba motse o ba iphitlhetse ba le mo legoeleleng, matlo a bone a sena go wa fa bangwe ba ile ba latlhegelwa ke diruiwa tsa bone.Kgosi ya motse, Kgosi Boago Monnawapula, a re motse wa gagwe o amilwe ke merwalela mme se se bakilwe ke matangwana a a epilweng mo gare ga motse ga mmogo le metsi a a tswang kwa thabeng a tla ka masetla.A re metsi ao a bakile tshenyo e ntsi ka matlo mangwe a ole, fa diruiwa di tshwana le dikoko di tserwe ke metsi.Kgosi o boletse fa e ne e le la ntlha a bona pula e na ka bokete jo kwa Mogapi e bile tsela ya Selibe Phikwe-Lerala e ne e sa tsamaege, dikoloi di sa kgone go ralala metsi.Batho ba ba amilweng ke dipula tse ba setse ba filwe ditante ga mmogo le dijo go nama ba sietse mo go tsone go fitlhelela ba baakanya matlo a bone.Le fa go ntse jalo kgosi o rotloeditse ba malwapa a a amegileng go aga matlo a a thata e seng a mmu ka a senyega motlhofo.A re go tlaa dirwa sengwe ka matangwana a go fokotsa tshenyo e e ka bakiwang ke metsi, bogolo jang ka a re pula e e fitlhetse ba sa ipaakanya.
Mongwe monni yo o amegileng, Mme Maipelo Simon, a re metsi a ne a tsena a le mantsi mo ntlong ya gagwe ya mmu, a re ka pula e ne e na go le bosigo ba ne ba eme fela go se na kwa ba sielang teng.A re go ne go le modumo batho ba kua ba bangwe go ba tswa thuso.Mme Oaitse Mpitse ene a re ntlo ya gagwe e ole, mme metsi a ralala motse wa gagwe.A re le fa dilwana tsa gagwe di kolobile, ga di a senyega mme go senyegile dijo.Le fa go ntse jalo mme yoo le ene o filwe tante go nama a letetse mo go yone go fitlhelela seemo se siama.
Dikgoge tsa kwa ntle[baakanya | edit source]
Dipadi tse dingwe[baakanya | edit source]
Coordinates: 22°19′25″S 27°50′30″E / 22.32361°S 27.84167°E


text:
Motsana wa Tshokatshaa
Tshokotshaa ke motse o o mo kgaolong ya legare mo Botswana. O dikhilomethara tse di masome a boferabobedi mo bophirima jwa motse wa Nata, kwa bokone jwa tsela e e kopanang le ya Nata go ya Maun. Motse o o ne o nale palo ya batho ba le makgolo a mane,masome a botlhano le boferabobedi mo palo bathong ya ngwaga wa 2001 , gape o nale sekolo se se potana.[1]
Contents
Lemang tse di bogadi di gaufi[baakanya | edit source]
Balemi ba kgaolo ya Nhabe ba gakolotswe go lema dipeo tse di bogadi bo gaufi go itepatepanya le seemo sa dipula tse di boutsana tsa lefatshe leno.Go ne go bua molemi wa kgaolo eo, Mme Kgotso Wright a bula semmuso letsatsi la balemi kwa motseng wa Shorobe mo kgaolong ya Nhabe.? A re ke nako ya gore balemi ba lemele go ja le go rekisa gore ba akole maduo a temo ya bone.E rile a bua tebang le moono o o reng Methale e mesha ya temo, twantsho tlala le lehuma, a re fa ba ka lema dijalo tse di tlhabolotsweng, ba tlhagola, ba lwantsha diji mo masimong le go tsenya menontshane ba ka bona thobo e e lekaneng go ba jesa le ba masika ga mmogo le go rekisa gore ba bone madi a go ithusa.Mme Wright a re letsatsi la balemi le rotloetsa gore go nne le kgaisano e e ka rotloetsang go bereka ka tlhoafalo go ntsha dijo tsa tlhwatlhwa ga mmogo le go tokafatsa kgotsa go oketsa thobo.O kopile balemi gore ba tlhoafalele temo gore ba fedise tumelo ya gore temo ga e ntshe maduo a a nametsang jaaka diteemane, diphologolo le tse dingwe.A re puso e phutholotse letsogo go thusa balemi ka mananeo a a tshwanang le?ISPAAD, diterekere go lemela balemi, go ba phakisa menontshane le dipeo tse di tlhabolotsweng, thotloetso go lema ka ditselana le tse dingwe.
E rile a itebaganya le ba lephata la temothuo, a re ba tshwanetse ba ntsha lentswe ka nako ya fa ba kopane le maphata a a tshwanang le la tikologo, diphologolo le bojanala, a a reng a tlaa felela a itsapisa bangwe go lema ka jaana diphologolo di senya thata mo temong.A re fa e ne e se ka tshenyo ya diphologolo temo le yone e ka bo e galalediwa fela jaaka tsone e bile e tsenya madi a a bonalang fela jaaka tsone.? O ba kopile gore ba se ka ba nna ba didimala fa ba kopane mo dipuisanong mme lentswe la bone le utlwale.E rile a latlhela la gagwe, Mme Olebogeng Ramokgalo, yo tiro e neng e tshwaretswe kwa tshimong ya gagwe, a re e re le ntswa a ne a kopana le mathata mangwe jaaka letlhoko la terekere ka nako fela o ne a kgona go lema ka nako.A re temo e tlhoka motho yo o nang le bopelotelele ka jaana e na le dikgwetlho le tiro e ntsi, a re ga e batle ditshwakga ka jaana molemi fa a le setshwakaga ga kgone go tlhagola masimo mme o tlogela dijwalo go hupediwa ke mohero.Fa a ntsha la gagwe Rre Forembi Forembi, molemi wa masimo a Matsaodi o ne a re ene o dirisa koloi ya gagwe ya Hilux 4x4 go lema tshimo ya gagwe ya diekere tse lesome mme a re o bona go le botoka go na le go hira terekere ka a re o dirisa madi a a kana ka P3 000 fela.A re fa a lemile sentle o kgona go ja a bo a rekisa mme a bone madi a a fetang a a a dirisitseng mo temong, a tlhalosa fa ene a ise a kopane le mathata ape fela, fa e se gore tiro ya teng e tlhoka bopelotelele le lorato.
Kgosi o akgolelwa tiro e ntle[baakanya | edit source]
Mothusa Tona wa Dikgaolo Mme Botlogile Tshireletso o galaleditse Kgosi ya motse wa Tsokotshaa mo kgaolong potlana ya Nhabe go bo a gagamaditse kobamelo ya dinako tsa taolo ya thekiso ya majalwa a masesane a a dirwang mo malwapeng. Mothusa Tona o dirile jalo fa a ne a buwa mo Phuthegong ya kgotla kwa motseng oo mo bekeng e e fetileng, morago ga gore Kgosi Motsamai a mmolelele gore go gagamatsa melao ya taolo ya majwalwa ao go buseditse motse wa gagwe maduo ka jaanong batho ba gagwe ba a laolesega, a re le dintwa tse di tshesane di fokotsegile mo motseng.O ne a tlhalosa fa ba bogosi ba na le dithata tsa go laola go nowa ga majalwa a masesane mo metseng e seng fela go tlogelela boikarabelo joo ba molao.A re seemo sa kwa Kutamogoree se a itumedisa ka jaana setshaba sa motse oo le sone se supa fa se ratile Kgato eo. Kwa motseng o o mabapi wa Lepashe, mothusa tona o ne a gakolola Kgosi ya motse, Kgosi Mmoloki Tshabisa go gagamaletsa setoropo barui ba ba lesang leruo la bone le tsena mo masimo a babangwe.A re fa go sa tsewe Kgato ka bofefo, balemi ba tlaa tswa kwa masimo ba iphotlhere mme seo se oketse lehuma.Kgosi Tshabisa o ne a tlhalosetsa mothusa tona gore bontsi ja barui bao ba tseetswe dikgato kwa ntle ga ba se kae fela ba dikgang tsa bone di santseng di le fa pele ga lekgotla.A re seemo sa go tlhagela ga dikgomo mo masimong kwa motseng wa gagwe se bifisiwa ke gore terata e e kgaoganyang masimo le mahudiso ga e ise e fele fa e sale e simolola go agiwa, mme tiro ya yone e ntsi ka jalo ga se e e ka kgonegang go fediwa ka lenaneo la Ipelegeng.A re go tlhoka terata eo go dira gore motsamao wa dikgomo o nne bokete go laolesega.
Mothusa Tona o ne a tsamaya mo metseng e supa ya tengnyanateng mo kgaolong potlana ya Tutume go lekodisa banni ba metse eo ka fa puso e ikaelelang go tlhabolola matshelo a bone ka teng, mme a ama dilo di tshwana le go tokafatsa ditlhaeletsanyo le kgokelo ya motlakase kwa metseng eo.Banni ba metse eo ba ne ba amogela mafoko a ga mothusa tona, mme ba re dilo tseo di ka thusa go fokotsa letlhoko la ditiro mo metseng ya bone. Mothusa Tona o tsamaile kwa metseng ya Lepashe, Kutamogoree, Maposa, Manxotae, Sepako, Dzoroga le Tshokatshaa.
Dikgoge tsa kwa ntle[baakanya | edit source]
Dipadi tse dingwe.[baakanya | edit source]
- ↑ "Distribution of population by sex by villages and their associated localities: 2001 population and housing census". Archived from the original on 2007-11-24. http://web.archive.org/web/20071124145416/http://www.cso.gov.bw/html/census/dist54.html. Retrieved 2008-01-06.


text:
Motse wa Tsao mo Botswana
Tsao kgotsa Tsau ke motse yo o mo kgaolong ya bokone-bophirima jwa Botswana. O bapile le makgobokgobo a Okavango gape le lekadiba la Ngami. Mo palong batho ya ngwaga wa 2001 dipalo di ne di le makgolokgolo, makgolo a mabedi le masome a boferabongwe.
Dtlamelo tsa Motse wa Tsao[baakanya | edit source]
Banni ba motse wa Tsao mo kgaolong ya Okavango ba eme sejaro go bogela ditso di diragala mo matshelong a bone jaaka go kgonagetse ka tiriso ya ditlhaeletsano mo motsaneng wa bone.E ne ya re mo potsolotsong, boeteledipele jwa motsana oo jo bo neng bo lebega bo tletse ka boitumelo jwa leboga dikoporasi tsa mafaratlhatlha ka di arabile selelo sa bone se se sa bolong go ba kokonela.Modulasetilo wa komiti ya ditlhabololo tsa motse Rre Gaboipeelwe Manja, a re ka ntlha ya phatlalatso ya ditlhaeletsano bogolo jang tsa beMobile jaanong ba na le sebaka sa go tlhaeletsana ka tshosologo le ba masika, ditsala le setshaba ka kakaretso ka e tshwara gongwe le gongwe go na le tse dingwe.
Rre Manja a re o solofela fa ngwaga eno e le o o monamagadi kwa motsaneng wa bone ka gore puso e sa tswa go araba selelo sa bone sa letlhoko la dipalamo ka go ba rekela mokoro o o tlaa ba thusang go golaganya motsana wa bone le metse e e mabapi e tshwana le Seronga le Etsha.Le fa go ntse jalo, modulasetilo a re ga ba itumedisiwe ke go bo badirelapuso ba sa tle kwa go bone mo e bileng jaanong go ba rontshang go inaakanya le mananeo a puso go tlhabolola matshelo a bone.Rre Manja a re ka lebaka leo, mangwe a mananeo a siiwa ke nako ba ise ba a akole ka gope ka ba beilwe ka fa mosing ke ditlhaeletsano.A re badirelapuso ba ipata ka gore motse wa Jao o mo makgobokgobong mme ka jalo ba tshaba metsi kgotsa go dirisa mokoro, a re jaanong o ipotsa gore seemo seo se tla a tswelela go fitlhela leng ka gore Jao ke lone legae la bone.O file sekai ka lephata la banana le ngwao a re ba le utlwalela fela ka ba se ke ba etela motsana wa bone go imolola banana mo lehumeng jaaka go diragala ka banana ba metse e mengwe.
Kgosana ya motsana oo, Johanne Xhokwe o kopile babegadikgang go etela motsana wa bone go gasa ditiragalo tsa motse wa bone jaaka e le bone bagokaganyi ba puso le setshaba.Motse wa Jao o mo makgobokgobong a noka ya Okavango, ka jalo ga go na motsamao wa dikoloi fa e se fela go dirisa mokoro kgotsa sefofane mme go belaesega gore badirela puso ba tshaba go etela teng.Mo go tse dingwe, modulasetilo o ngongoregile gore ka ntlha ya go tlhoka marekisetso kwa motsaneng wa bone mme banni ba koo ba tshabelelwa ke lehuma ka ba sa kgone go rekisa tse ba nang natso jaaka ditlatlana le ditlhapi go itshetsa ka tsone.O ngongoregetse gape go bo puso e diegela go tlhomamisa motse wa bone o a rileng o sale o nnile teng ka ngwaga wa 1931 mme nakokgolo ke eno ntswa metse e e runyang morago ga one jaaka Seronga e setse e tlhomamisitswe.A re ka ntlha ya seo, motsana wa bone ga o tlhabologe mo jaanong banni ba Jao ba fudugetseng kwa metseng e sele jaaka Seronga, Etsha le e mengwe go ya go tsenya bana ba bone dikole go latela bongaka le tse dingwe.Le fa go ntse jalo, o lebogetse puso go bo e kgonne go ba agela kokelwana mo motsaneng wa bone ntswa ba se na mooki fa e se go thusiwa ke mooki wa Seronga le yo o ba etelang gangwe fela mo kgweding a re seo se ba baya ka fa mosing bogolo jang mo malwetseng a tshoganetso.A re mo nakong eno fa go na le molwetse yo o pitlaganeng ba mo rwala ka mokoro go mo isa kwa Seronga, sekgele sa dioura di ka nna tharo kgotsa go feta ba ntse ba le mo metsing.
Dikgoge tse dingwe[baakanya | edit source]
Dipadi tse dingwe[baakanya | edit source]
Coordinates: 20°9′54″S 22°27′16″E / 20.16500°S 22.45444°E
[[Category:Kgaolo ya Botswana ya Bokone Bophirima
]]


text:
A Nako ya Rona ya go Swa e Laoletswe Go sa Le Gale?
Karabo ya Baebele
Nnyaa, ga re na nako e e laoletsweng go sa le gale e re tla swang ka yone. Baebele ga e buelele thuto ya tlholelo, go na le moo, ya re gantsi loso lo nna gone ka ntlha ya “tiragalo e e sa bonelwang pele.”—Moreri 9:
A Baebele ga e re go na le “motlha wa go swa”?
Ebu, Moreri 3:2 ya re go na le “motlha wa go tsalwa, le motlha wa go swa; motlha wa go tlhoma, le motlha wa go khumola sone se se tlhomilweng.” (Baebele e e Boitshepo) Le fa go ntse jalo, ditemana tse di dikologileng temana eno di bontsha gore Baebele e bua ka dilo tse di tlwaelegileng tsa botshelo. (Moreri 3:1-8) Modimo ga a tlhoma nako ya rona ya go swa, fela jaaka a sa pateletse molemirui go jala dijalo ka nako e e rileng. Go na le moo, ntlha ya botlhokwa ke gore ga re a tshwanela go itewa tsebe ke dilo tse di tlwaelegileng tsa letsatsi le letsatsi mo re felelang re tlhokomologa Mmopi wa rona.
Botshelo bo ka lelefadiwa
Le fa gone botshelo bo sa tlhomama, gantsi re ka kgona go tshela lobaka lo loleele fa re dira ditshwetso tse di botlhale. Baebele ya re: “Molao wa yo o botlhale ke motswedi wa botshelo, go faposa motho mo dirung tsa loso.” (Diane 13:14) Ka tsela e e tshwanang, Moshe o ne a bolelela Baiseraele gore ba ka dira gore ‘malatsi a bone a nne maleele’ ka go ikobela melao ya Modimo. (Duteronome 6:2) Go farologana le seo, re ka khutshwafatsa botshelo jwa rona ka go dira dilo tse di bosula kgotsa tsa boeleele.—Moreri 7:17.
Go sa kgathalesege gore re botlhale kgotsa re kelotlhoko go le kana kang, ga re ka ke ra tila loso. (Baroma 5:


text:
Polasi e e Fepang Dimilionemilione
Dingwaga di le masome a manè tse di fetileng ka Tlhakole 2, 1973, go ne ga tsenngwa metšhine e mesha ya go gatisa kwa Wallkill, New York, U.S.A., gore go gatisiwe dimakasine tsa Tora ya Tebelo le Tsogang!
Dingwaga di le lesome pele ga foo, Basupi ba ga Jehofa ba ne ba reka setsha kwa Wallkill gore ba leme dijo tse di neng di tla fepa badiri ba ba nnang kwa ntlokgolo ya bone kwa Brooklyn, New York. Mme jaanong setsha seno se ne se tla dirisediwa go tlhagisa mofuta mongwe wa dijo, dijo tsa semoya.—Mathaio 24:45-47.
Fa Philip Wilcox, yo ka nako eo a neng a okametse lefelo la metšhine ya go gatisa, a bua ka letsatsi la ntlha fa metšhine e simolola go bereka kwa Wallkill, o ne a re: “Re tsere mo e ka nnang kgwedi go rulaganya metšhine e e gatisang ka lobelo lo lo kwa godimo. Fa e siametse go bereka re ne ra simolola go e lekeletsa. Go ise go ye kae re ne re gatisitse dimakasine di le dikete di le mmalwa. Re ne ra di romela kwa bogatisetsong jwa rona kwa Brooklyn, mme tsa romelwa kwa diphuthegong. Re ne re sa batle go latlha dimakasine tseno.”
Basupi ba ga Jehofa ba ne ba aga bogatisetso jono jo bosha go oketsa tiro e kgolo ya go gatisa, e ka nako eo e neng e dirwa kwa Brooklyn. Mo masimologong a bo1970, go ne go tlhokega dikgatiso tse dintsi tsa Baebele go feta tse re neng re kgona go di gatisa ka letsatsi, ka jalo go ne go berekiwa le bosigo kwa bogatisetsong jwa kwa Brooklyn gore batho ba kgone go bona dikgatiso.
Fa kago ya ntlha ya bogatisetso e sena go wediwa kwa Wallkill, e ne ya tsenngwa metšhine e le menè ya go gatisa, lefelo la go paka dibuka le Holo ya Bogosi. Le fa go ntse jalo, pele kago eno e dirisiwa ka botlalo, go ne ga simolola go agiwa kago ya bobedi e kgolwane e e tshwaraganeng le ya ntlha. Dikgatiso tsa Baebele di ne di batlega thata jaana mo e leng gore mo kagong eno ya bobedi go ne ga tsenngwa metšhine e le merataro ya go gatisa, tota le e leng pele kago eno e wediwa.
Fa dingwaga di ntse di ya, go ne ga nna le kgatelopele mo thekenolojing ya go gatisa, mme go ne go tlhokega dikgatiso tse di oketsegileng tsa Baebele. Gore re kgone go dirisa thekenoloji eo, re ne ra tshwanelwa ke go tlhabolola le go oketsa bogatisetso jwa Wallkill ka makgetlo a le mmalwa. Ka bo1980, go ne ga tsenngwa metšhine e e gatisang ka lobelo lo lo kwa godimo mo boemong jwa metšhine ya bogologolo ya ditlhaka.
Ka 2004, bogatisetso jwa kwa Brooklyn bo ne jwa tswalwa, mme dibuka di ne tsa simolola go gatisiwa lekgetlo la ntlha kwa Wallkill. Ka 2010, dimakasine tsone di ne tsa simolola go gatisiwa kwa bokone, kwa lekaleng la Basupi ba ga Jehofa la Canada. Motšhine o mosha wa koo o kgona go gatisa dimakasine di le 200 000 ka ura.
Gompieno, lefelo la bogatisetso la kwa Wallkill ke madirelo a maemo a a kwa godimo a a dirisang didirisiwa tsa bosheng tsa thekenoloji e bile mo lefelong leno go dira baithaopi ba banna le ba basadi ba le 281. Ngogola go ile ga gatisiwa dibuka le Dibaebele di feta dimilione di le 17 mo lefelong leno. Kwantle ga bogatisetso jwa Wallkill le Canada kwa Amerika Bokone, Basupi ba ga Jehofa ba na le mafelo a mangwe a bogatisetso a le 13—mo Afrika, Asia, Australia, Yuropa le Amerika Borwa—a a thusang go fepa dimilionemilione semoyeng.—Mathaio 5:3.


text:
TSOGANG! MORANANG 2014
Ke Eng fa o Tshwanetse go Tswelela o Tshela?
A wena kgotsa mongwe yo o mo itseng o kile a akanya go ipolaya? Go bona lebaka la go bo o tshwanetse go tswelela o tshela go ka thusa.
Ditiragalo Tsa Lefatshe
E bua ka: toropo e e dirileng gore diroboto tsotlhe di tsamaisane, kotsi ya botsogo e e fetang phepelotlase le nonyane ya naga ya dingwaga tse di fetang 60 e e thubileng tsuanyane.
Tsela ya go Amogela Kgalemelo
Kgakololo kgotsa kgalemelo e e utlwisang botlhoko e ka go thusa jang?
Ke Eng fa o Tshwanetse go Tswelela o Tshela?
Ke eng se se ka dirang gore motho a tseye loso e le tsala?
Ka Gonne Dilo di a Fetoga
Le fa maemo a gago a ka se fetoge, go na le sengwe se o ka se fetolang.
Ka Gonne Thuso e Gone
Dilo tse tharo di ka go thusang go tswelela o tshela.
Ka Gonne Go na Le Tsholofelo
Tsholofelo e kgona go go thusa go bona ka kwa ga mathata a a boima.
“Ke Tlhatswegile Pelo Gore Go na Le Mmopi”
Frédéric Dumoulin o ne a tennwe ke bodumedi mme a nna molatolamodimo. Go ithuta Baebele mmogo le tsela e ditshedi di bopilweng ka yone go ne ga mo tlhatswa pelo gore go na le Mmopi?
Go Etela Cambodia
Ke eng fa batho ba ba iseng ba tsamaye ba kopane ba ka bitsana kgaitsadiake, nnake, mmangwane, malome, mmemogolo, rremogolo?
Go Tlhaola Batho ka Lotso
A ditso tsotlhe di a lekana? A go tlhaola batho ka lotso go tla tsamaya go fela?
Lefuka la Serurubele
Lefuka la Blue Morpho le ka lebega le le borethe mme le na le dikarolo tse di ka bonwang fela ka maekorosekopo. Di thusa ka eng?
Tse Dingwe
Ke Tshwanetse go Itse Eng ka go Romela Melaetsa e e Hepisang ka Founo?
A o nna o patelediwa go romela ditshwantsho tse di hepisang ka founo? Ditlamorago tsa go romela ditshwantsho tse di hepisang ka founo ke dife? A ke tsela fela e e seng kotsi ya go bontsha mongwe gore o a mo kgatlhegela?
A o Jewa ke Bodutu?
Sekaseka ditsela di le tharo tsa go fenya bodutu le go nna le ditsala tse di nnelang ruri.
O ka Dirang fa o Kgerisiwa?
Bontsi jwa batho ba ba kgerisiwang ba akanya gore ga go sepe se se ka dirwang gore ba thusiwe. Setlhogo seno se tlhalosa se se ka dirwang go baakanya seo.
Tsala ya Mmatota ke Efe?
Ditsala tsa maaka di dintsi, mme o ka bona ya mmatota jang?
Josefa o Boloka Matshelo
Sekasekang Genesise kgaolo 41-50 mmogo lo le lelapa lo dirisa porojeke eno e e kokoanngwang ya thuto ya Baebele.


text:
BASHA BA BOTSA JAANA
Go Tweng fa ke Tlotse Molao wa Batsadi?
E le gore o se ka wa gakatsa dilo o ka dira seno.
Bua boammaaruri. Fa o aka, o tla dira gore batsadi ba se tlhole ba go tshepa. Ka jalo, bua boammaaruri o sa lobe sepe.—Diane 28:13.
O se ka wa leka go iphemela kgotsa go nyenyefatsa se o se dirileng.
Ka metlha se lebale gore “
karabo fa e le bonolo e faposa bogale.”—Diane 15:1.
Kopa maitshwarelo. Go molemo go bontsha gore o ikwatlhaela go bo o dirile gore ba tshwenyege, ba swabe le go ba bakela tiro e ntsi e bile seo se ka fokotsa kwatlhao e ba go nayang yone. Le fa go ntse jalo, o tshwanetse go ikwatlhaya go tswa pelong.
Amogela ditlamorago tsa se o se dirileng. Go amogela ditlamorago tsa se o se dirileng go bontsha gore o a gola. Gongwe se o ka se dirang fela ke go lwela gore batsadi ba gago ba boe ba go tshepe.—Diane 20:11.
Se lebale gore batsadi ba gago ba na le maikarabelo a go go beela melao mo go se o se dirang. Ke gone ka moo Baebele e buang ka “
taelo ya ga rrago,” le “
molao wa ga mmago.”—Diane 6:20.
Fa o batla gore batsadi ba gago ba go neye kgololesego e e oketsegileng
O se ka wa nna o tlola melao e ba go beetseng yone.
Lwela gore o itsege ka go ikobela batsadi ba gago.


text:
Basupi ba ga Jehofa—Ba Bontsha Tumelo ka Ditiro, Karolo 2: Go Phatsimisa Lesedi
Baithuti ba Baebele ba ne ba lebane le tiro e e seng kana ka sepe fa ba ne ba diragatsa taelo ya ga Jesu ya gore ba “dire batho ba ditšhaba tsotlhe barutwa.” Go ne go tla nna le baganetsi ba bantsi. Tsela e ba neng ba tlhaloganya Dikwalo ka yone e ne e tla tswelela e gola. Tumelo ya bone le yone e ne e tla itshekisiwa. Karolo ya bobedi ya motseletsele ono wa dibidio e bontsha kafa Jehofa a ntseng a kaela batho ba gagwe ka gone go simologa ka 1922 go fitlha mo motlheng wa rona.


text:
A Basupi ba ga Jehofa ke Lekoko?
Nnyaa, Basupi ba ga Jehofa ga se lekoko. Go na le moo, re Bakeresete ba ba lekang ka natla go etsa sekao sa ga Jesu Keresete le go tshela go dumalana le dithuto tsa gagwe.
Lekoko ke eng?
Batho ba tlhalosa lefoko “lekoko” ka ditsela tse di sa tshwaneng. Le fa go ntse jalo, ela tlhoko dikgopolo tse pedi ka makoko le gore ke eng fa dikgopolo tseno di sa re tshwanele.
Batho bangwe ba akanya gore lekoko ke bodumedi jo bosha kgotsa jo bo sa tlwaelegang. Basupi ba ga Jehofa ga ba a tlhama bodumedi jo bosha. Go na le moo, re latela kobamelo ya Bakeresete ba lekgolo la ntlha la dingwaga, ba sekao sa bone le dithuto tsa bone di kwadilweng mo Baebeleng. (2 Timotheo 3:16, 17) Re dumela gore Dikwalo Tse di Boitshepo ke tsone tse di tshwanetseng go bua se se amogelesegang mo kobamelong.
Bangwe ba akanya gore lekoko ke setlhopha se se kotsi sa bodumedi se se eteletsweng pele ke motho mongwe. Basupi ba ga Jehofa ga ba tseye motho ope e le moeteledipele wa bone. Go na le moo, re dira dilo go dumalana le se Jesu a se boleletseng balatedi ba gagwe fa a ne a re: “Moeteledipele wa lona o mongwe, e bong Keresete.”—Mathaio 23:10.
Basupi ba ga Jehofa ga se setlhopha se se kotsi, mme bodumedi jwa bone bo solegela bone mmogo le batho ba bangwe molemo. Ka sekai, bodiredi jwa rona bo thusitse batho ba le bantsi gore ba fenye mekgwa e e sa siamang, jaaka go dirisa diokobatsi le bojalwa ka tsela e e sa siamang. Mo godimo ga moo, re tshwara ditlelase tsa go ithuta go bala le go kwala mo lefatsheng lotlhe, mme di solegela batho ba le bantsi molemo. Gape re nna le seabe mo tirong ya namolo ka nako ya masetlapelo. Re leka ka natla go tlhotlheletsa batho ba bangwe ka tsela e e molemo, fela jaaka Jesu a ne a laela balatedi ba gagwe gore ba dire jalo.—Mathaio 5:13-16.


text:
Retla Kgatlanong le go sotlakakiwa ga Bana le Basadi
KURUMAN: Keteko moletlo wa batho ba ba golafetseng kwa motseing yo o kgakala le Toropo ya Kuruman fa o ya kwa motsing yowa o tshwanetse gonna pelo telele jaaka motse yowa o le kwa ntle ga Toropo. Motse yowa ke Lotlhakajaneng o wela kafa tlase ga Masepala wa Joe Morolong. ke motse mongwe wa metse ye e sotlegileng go lebega gonale mathata a Thebolo ya ditirelo. Moletlo o ne o tswerwe kadi 25 Diphalane 2013 kwa holong ya Letlhakajaneng. Moletlo o ne o tletse ka batho ba ba golafetseng. Gone go laleditswe ditlamo ka go farologana kgotsa mafapha a tla latelang: Baithapi, Bagokgo, Mapodise, ba kgotla ya Dithakong, Komiti ya batho ba ba nang le Bogwele. Ba Moepo wa Khumani, ANC, Thabiso NGO, Magosi Borre motswara kgwele. Moepo wa khumani o ne wa abela batho ba ba nang le bogwele di phutelwana jaaka Dikgwatla le Dikopi. Moepo wa Khumani ke o ne o thusitseng gore letsatsi lee le be le atlegile e le tota moepo o neetse setlamo Madi golebega e le matlole a a kwa godimo tota gonne Rre Meremintsi Tebogo jaaka gone golebega e le e ne yo o eteletse kwa pele dilo. Rre Meremintsi o ke ene yo e ne ele moradise wa letsatsi Rre Meremintse a re batho botlhe ba ba batlang go thuba mokgatlo ba tlile go shaa dinala ba tsamaya gape batla swaa ba saitoka gonne gonale batho ba ba batlang go thuba mokgatlo. Bomme le borre ba motse bane baitumeletse mafapha, Mekgatlo Le di Khampani tse dine dile teng kwa moletlong. Molaetsa ka Kakaretso kegore batsadi ba tseye bogwele jwa bana ba bone ba bodire jwa bone. Ba bafe lorato ka metlha yotlhe ya matsatsi a bone a botshelo gonne gole botlhokwa.
- Log in to post comments


text:
Ditsela Tsa go Bona Boitumelo mo Lelapeng
Ruta Bana ba Gago Botlhokwa Jwa Boitsholo jo bo Siameng
Loida, * mmè mongwe wa kwa Mexico a re: “Bana ba newa dikhontomo kwa sekolong, ka jalo basha ba dingwaga tsa bolesome ba akanya gore go tlhakanela dikobo go itshiametse fela—fa fela ba dirisa dikhontomo.”
Nobuko, mmè mongwe wa kwa Japane a re: “Ke ne ka botsa morwaake gore o ne a ka dirang fa a ne a ka iphitlhela a le esi le lekgarebe la gagwe. O ne a re, ‘Ga ke itse.’”
FA MORWAO kgotsa morwadio a ne a sa le monnye, a o ile wa dira gore a nne a babalesegile fa a le mo ntlong? Gongwe o ile wa tswala diphatlha tsa motlakase, wa fitlha dilo tse di tlhabang le go thiba ditepisi gore ngwana wa gago a se ka a gobala.
E kete go ka bo go le motlhofo fela jalo go sireletsa ngwana wa gago wa dingwaga tsa bolesome! Jaanong o tshwenngwa ke dilo tse di masisi le go feta, tse di jaaka gore: ‘A morwaake o lebelela ditshwantsho tse di hepisang?’ ‘A morwadiake o romelela batho dinepe tsa gagwe tse di hepisang ka founo ya selula?’ Le gore, ‘A ngwanake wa dingwaga tsa bolesome o setse a tlhakanela dikobo?’
Go Batla go Laola Metsamao Yotlhe ya Bana ba Gago ga go Thuse
Batsadi bangwe ba leka go nna ba disitse bana ba bone bosigo le motshegare ka go nna ba lebeletse sengwe le sengwe se ba se dirang. Moragonyana, batsadi bao ba le bantsi ba lemoga gore go disa bana ka tsela eo go dira gore bana ba dire dilo mo sephiring. Morwaabone kgotsa morwadiabone o simolola go tlwaela go fitlha mekgwa e batsadi ba gagwe ba lekang go dira gore a se ka a nna le yone.
Go bonala sentle gore go laola bana ka tsela e e ntseng jalo ga se yone tharabololo. Jehofa Modimo ka boene ga a dirise mokgwa oo gore dibopiwa tsa gagwe di mo ikobele, mme le wena o le motsadi ga o a tshwanela go o dirisa. (Duteronome 30:19) Ka jalo, o ka thusa jang bana ba gago ba ba mo dingwageng tsa bolesome go dira ditshwetso tse di molemo malebana le boitsholo?—Diane 27:11.
Selo sa botlhokwa ke gore o nne o tlotla le bana ba gago mme o simolole ba sa le bannye. * (Diane 22:6) Mme fa ba tsena mo dingwageng tsa bosha, o se ka wa kgaotsa go tlotla le bone. E re ka o le motsadi, ke wena o tshwanetseng go naya ngwana wa gago tshedimosetso e ntsi e e ikanyegang. Mosetsana mongwe wa kwa Boritane e bong Alicia a re: “Batho ba le bantsi ba akanya gore re tsaya go le botoka go bua le ditsala tsa rona ka tlhakanelodikobo, mme seo ga se boammaaruri. Re ka rata go utlwa tshedimosetso eno ka batsadi ba rona. Re ikanya se ba re bolelelang sone.”
Bana ba Tshwanetse go Itse Botlhokwa Jwa Boitsholo jo bo Siameng
Fa bana ba ntse ba gola, ba tlhoka go itse mo go oketsegileng ka tlhakanelodikobo e seng fela kgang ya gore bana ba tswa kae. Gape ba tshwanetse go thusiwa gore ‘bokgoni jwa bone jwa go lemoga bo thapisiwe go farologanya se se siameng le se se sa siamang.’ (Bahebera 5:14) Ka bokhutshwane, ba tshwanetse go tlhaloganya sentle botlhokwa jwa boitsholo jo bo siameng malebana le tlhakanelodikobo mme ba tshele go dumalana le seo. O ka ruta jang ngwana wa gago wa dingwaga tsa bolesome botlhokwa jwa boitsholo jo bo siameng?
Simolola ka go sekaseka se wena o se dumelang ka boitsholo. Ka sekai, o ka tswa o dumela gore kgokafalo—go tlhakanela dikobo ga batho ba ba sa nyalanang—go phoso. (1 Bathesalonika 4:3) Bana ba gago ba ka tswa ba itse gore o dumela eng ka kgang eno; ba ka nna ba bo ba kgona go nopola ditemana tsa Baebele tse di tshegetsang se o se dumelang. Fa ba bodiwa ba ka nna ba araba ba sa okaoke gore go tlhakanela dikobo pele ga lenyalo go phoso.
Mme go tlhokega se se fetang seo. Buka ya Sex Smart e bua ka basha bangwe ba ba reng ba dumalana le se batsadi ba bone ba se dumelang ka tlhakanelodikobo. Buka eno ya re: “Basha bano ga ba a tlhomamisega, ka jalo ga ba kgone go itirela ditshwetso. Fa ba iphitlhela ba le mo seemong se ba neng ba sa se lebelela ba bo ba tshwanelwa ke go dira tshwetso ya gore ba tshwanetse go itshwara jang, ba tlhakana tlhogo mme ga ba itse gore ba direng.” Ke gone ka moo go leng molemo gore ba itse botlhokwa jwa boitsholo jo bo siameng. O ka thusa ngwana wa gago wa dingwaga tsa bolesome jang gore a bone botlhokwa jwa seo?
Dira gore ba tlhaloganye sentle se o se dumelang malebana le boitsholo.
A o dumela gore tlhakanelodikobo ke ya batho ba ba nyalaneng fela? Fa go le jalo, bolelela ngwana wa gago wa dingwaga tsa bolesome, o dira jalo gangwe le gape ka tsela e e utlwalang sentle. Go ya ka buka ya Beyond the Big Talk, dipatlisiso di bontsha gore “mo malapeng a mo go one batsadi ba bolelelang bana ba bone gore ga ba rate fa bana ba dingwaga tsa bolesome ba tlhakanela dikobo, gantsi bana bano ga ba itlhaganelele go tlhakanela dikobo.”
Jaaka go ile ga umakiwa pelenyana, ke boammaaruri gore go bolelela bana ba gago fela ka se o se dumelang malebana le boitsholo, ga go tlhomamise gore morwao kgotsa morwadio o tla tlhopha go tshela go dumalana le seo. Le fa go ntse jalo, fa o tlhalosa se o se dumelang malebana le kafa ba lelapa la gago ba tshwanetseng go itshola ka gone, seno se tla dira gore bana le bone ba itse tsela e ba tshwanetseng go itshola ka yone. Mme dipatlisiso di bontsha gore kgabagare basha ba latela dilo tse batsadi ba bone ba di dumelang malebana le boitsholo le fa go lebega e kete ga ba di dirise fa ba sa ntse ba le mo dingwageng tsa bolesome.
LEKA SENO: Dirisa sengwe se lo se bonang mo dikgannyeng go simolola motlotlo mme o bolelele mosha se o se dumelang ka boitsholo. Ka sekai, fa go na le pego ya go sotlwa ga mongwe ka tlhakanelodikobo, o ka nna wa re: “Ke utlwisiwa botlhoko ke tsela e banna bangwe ba sotlang basadi ka yone. O akanya gore ba tlhotlhelediwa ke eng?”
Ba rute boammaaruri jotlhe ka tlhakanelodikobo.
Go botlhokwa gore o ba tlhagise. (1 Bakorintha 6:18; Jakobe 1:14, 15) Le fa go ntse jalo, tota fa Baebele e bua ka tlhakanelodikobo e bua ka yone e le mpho e e tswang kwa Modimong, e seng e le serai sa ga Satane. (Diane 5:18, 19; Sefela sa Difela 1:2) Fa o bolelela bana ba gago ba dingwaga tsa bolesome ka dikotsi fela, seo se ka dira gore ba lebe kgang eno ka tsela e e seng yone e bile e se ya Dikwalo. Lekgarebe lengwe la kwa Fora le le bidiwang Corrina la re: “Batsadi ba me ba ne ba bua thata kafa go sa siamang ka teng go dira boitsholo jo bo sa siamang jwa tlhakanelodikobo, mme seo se ne sa dira gore ke tseye tlhakanelodikobo e le sengwe se se maswe.”
Tlhomamisa gore bana ba gago ba tlhaloganya boammaaruri jotlhe ka tlhakanelodikobo. Mmè mongwe wa kwa Mexico yo o bidiwang Nadia a re: “Ka metlha ke leka go bontsha bongwanake ba dingwaga tsa bolesome gore tlhakanelodikobo ke sengwe se se molemo sa tlholego se Jehofa Modimo a se neileng batho gore ba se itumelele. Mme e tshwanetswe go dirwa fela ke batho ba ba nyalaneng. E ka re itumedisa kgotsa ya re bakela mathata, go ikaegile ka gore e dirwa mo maemong afe.”
LEKA SENO: Nako e e tlang fa o tlotla le ngwana wa gago wa dingwaga tsa bolesome ka tlhakanelodikobo, dira gore motlotlo wa lona o fele sentle. Se boife go mmolelela gore tlhakanelodikobo ke mpho e e molemo e e tswang kwa Modimong e a ka e itumelelang fa a ka nyala kgotsa a nyalwa. Mmontshe gore wena o dumela gore a ka kgona go tshela ka melao ya Modimo go fitlha a tsena mo lenyalong.
Thusa ngwana wa gago wa dingwaga tsa bolesome go akanya ka ditlamorago.
E le gore bana ba dingwaga tsa bolesome ba dire ditshwetso tse di molemo mo dikarolong dipe fela tsa botshelo, ba tshwanetse go itse gore ke ditshwetso dife tse ba ka di dirang ba bo ba sekaseka diphelelo tse di molemo le tse di bosula tsa tshwetso nngwe le nngwe. O se ka wa akanya gore go lekane gore ba itse fela se se siameng le se se sa siamang. Mosadi mongwe wa Mokeresete wa kwa Australia yo o bidiwang Emma a re: “Fa ke akanya ka diphoso tse ke di dirileng ke sa le mosha, nka re go itse melao ya Modimo fela ga go reye gore o dumalana le yone. Go botlhokwa go tlhaloganya melemo ya go latela melao eo mmogo le ditlamorago tsa go e itlhokomolosa.”
Baebele e ka thusa ka gonne melao ya yone e mentsi e na le mafoko a a bontshang ditlamorago tsa go dira phoso. Ka sekai, Diane 5:8, 9 e kgothaletsa makawana gore a tile kgokafalo, e bo e re “gore lo se ka lwa naya ba bangwe seriti sa lona.” Jaaka ditemana tseo di bontsha, fa motho a tlhakanela dikobo pele ga lenyalo o a bo a tlola melao e a e dumelang ya boitsholo, mme seo se ka dira gore a se ka a direla Modimo ka pelo yotlhe le gore a se ka a itlotla. Mme seo se dira gore a se ka a kgatlhegelwa ke motho ope yo o nang le maitsholo a mantle le yo o itlotlang yo o neng a ka nna molekane wa gagwe wa lenyalo. Fa ngwana wa gago wa dingwaga tsa bolesome a akanya ka ditlamorago tse di botlhoko tsa botsogo le tsa maikutlo mmogo le go felelwa ke kamano e e molemo le Modimo ka ntlha ya go itlhokomolosa melao ya Modimo, seo se ka mo tlhotlheletsa gore a ikemisetse go tshela go dumalana le yone. *
LEKA SENO: Dirisa ditshwantsho go thusa ngwana wa gago wa dingwaga tsa bolesome go bona melemo ya go ikobela melao ya Modimo. Ka sekai, o ka nna wa re: “Molelo wa leiso o molemo; mme molelo o o lailang sekgwa o kotsi. Melelo eno e farologana jang, mme karabo ya gago e ka dirisiwa jang go tlhalosa melao e Modimo a e tlhomileng malebana le tlhakanelodikobo?” Dirisa pego e e mo go Diane 5:3-14 go thusa ngwana wa gago wa dingwaga tsa bolesome go tlhaloganya ditlamorago tse di kotsi tsa kgokafalo.
Takao wa dingwaga tse 18 yo o nnang kwa Japane a re: “Ke a itse gore ke tshwanetse go dira se se siameng, mme ke nna ke lwantsha dikeletso tsa nama.” Basha ba ba ikutlwang ka tsela eo ba ka gomodiwa ke go itse gore ga se bone fela. Tota le moaposetoloi Paulo—Mokeresete yo o neng a na le tumelo e e nonofileng—o ne a re: “Fa ke eletsa go dira se se siameng, se se bosula se gone mo go nna.”—Baroma 7:21.
Bana ba dingwaga tsa bolesome ba tshwanetse go itse gore ba tla bo ba dira sentle fa ba lwantsha dikeletso tsa nama. Go ka ba thusa go akanya gore tota ba batla go nna batho ba ba ntseng jang. Go ka ba thusa go akanyetsa potso eno, ‘A ke batla go laola tsela e ke tshelang ka yone ke bo ke itsege ke le motho yo o nang le maitsholo a a siameng le yo o ikanyegang kgotsa a ke batla go itsege ke le motho yo o laolwang ke dikeletso tsa gagwe?’ Fa ngwana wa gago wa dingwaga tsa bolesome a itse botlhokwa jwa boitsholo jo bo siameng o tla kgona go araba potso eo ka botlhale.
^ ser. 3 Maina mangwe mo setlhogong seno a fetotswe.
^ ser. 10 Fa o batla go bona dikakantsho tsa kafa o ka simololang ka teng motlotlo le bana ba gago ka tlhakanelodikobo le go ba bolelela tshedimosetso e e tshwanelang dingwaga tsa bone, bona makasine wa Tora ya Tebelo, wa November 1, 2010, tsebe 12-14.
^ ser. 22 Fa o batla tshedimosetso e e oketsegileng, bona setlhogo se se reng, “Basha ba Botsa Jaana . . . A Tlhakanelodikobo e Tla Tokafatsa Kamano ya Rona?” mo makasineng wa Tsogang! wa April 2010, o o gatisitsweng ke Basupi ba ga Jehofa.
IPOTSE JAANA . . .
Ke bona ka eng gore ngwana wa me wa dingwaga tsa bolesome o itse botlhokwa jwa boitsholo jo bo siameng?
Fa ke buisana le ngwanake wa dingwaga tsa bolesome ka tlhakanelodikobo, a ke bua ka yone e le mpho e e tswang kwa Modimong kgotsa e le serai sa ga Satane?


text:
BAALUMNI
Ka ga Baithuti ba Maloba
Fa o sena go aloga, go na le mabaka a le mantsi a go nna o ikgolaganya le setheo se o kileng wa bo o ithuta mo go sone. A akaretsa go nna leloko la setlhopha sa batho ba dinaga tse di farologaneng ba ba kileng ba bo ba ithuta mo setheong sa rona ba ba nang le thuto e e tshwanang le ya gago, go nna mongwe wa ba ba ka kgonang go tobetsa Webosaete ya Mekgele-Tiro ya Baithuti ba Maloba le ditshono tsa go nna le seabe mo tlhabololong ya isagwe ya YBB.
Yunibesiti e na le dithanele di le pedi tsa konokono tsa go ikgolaganya le baithuti ba maloba: Mokgatlho wa Baithuti ba Maloba le Kokoano ya Semmuso ya Yunbesiti.
Kokoano ya Semmuso ya Yunibesiti
Kokoano ya Semmuso ya Yunibesiti ke lefapha la semmuso le le elang tlhoko gore dilo di tsamaya sentle mo Yunibesiting e bile le laola merero ya yone ka tlhagafalo ka go dirisa baemedi ba Lekgotla la YBB. Maloko a le mane a Lekgotla ke a a tswang mo Kokoanong ya Semmuso ya Yunibesiti mme Kokoano eno ya Semmuso ya Yunibesiti e ba tlhophetse jone boikaelelo jono. Setlhopha seno se dirisana gaufi thata le mafapha a mangwe a YBB, jaaka Mokgatlho wa Baithuti ba Maloba, ka boikaelelo jwa go dira gore go nne le tirisanommogo fa gare ga Yunibesiti le baithuti ba maloba.
Moalogi mongwe le mongwe wa YBB kgotsa ba ba setseng ba alogile ba na le tshwanelo ya go nna maloko a Kokoano ya Semmuso ya Yunibesiti, go tlhophelwa go nna baemedi ba Kokoano ya Semmuso ya Yunibesiti mo Lekgotleng le go boutela maloko a yone a a mo Lekgotleng. Botlhe ba e kileng ya bo e le badiri mo Yunibesiting eno le ba e leng badiri ba leruri mo go yone gone jaanong le bone ba ka nna maloko a Kokoano ya Semmuso ya Yunibesiti.
Mokgatlho wa Baithuti ba Maloba
Mokgatlho wa Baithuti ba Maloba wa YBB ke seatla sa Kokoano ya Semmuso ya Yunibesiti e bile o rotloetsa gore go nne le kgolagano ya bosakhutleng fa gare ga baithuti ba maloba le Yunibesiti. Mokgatlho ono o na le Ofisi ya Baithuti ba Maloba mo go nngwe le nngwe ya diKhampase tse tharo. Diofisi tseno di rulaganyetsa go tshwarwa ga dikokoano tsa baithuti ba maloba, go kopana mmogo morago ga lobaka go fitlha ka malatsi a go tshameka kolofo, le go baya maloko mo leseding ka ditlhabololo tsa konokono tsa Yunibesiti.
Mongwe le mongwe yo o nang le dipoloma kgotsa dikirii go tswa kwa YBB (kgotsa yo o setseng a alogile) a ka kgona go nna leloko la Mokgatlho wa Baithuti ba Maloba. Mokgatlho ono gape o amogela le bagatsaa baithuti ba maloba jaaka maloko a mokgatlho, mmogo le batho ka bongwe ba ba o tlamelang ka madi ba ba sa ithutang mo YBB. Maloko a mokgatlho ono a na le ditshwanelo le ditshiamelo fela jaaka maloko a mangwe.
YBB ke gone fela maloba e gatisitse makasini ya ntlha ya teng ya Alumni.
Klika fa go ka kgona go bala NWU+U.


text:
Tsa Bosheng mo JW.ORG
Tsebe eno e bontsha dilo tse di sa tswang go tsenngwa mo jw.org/tn. Fa o batla go bona dimakasine, dibuka le dikgatiso tse dingwe tse disha, ya kwa tsebeng ya Dikgatiso.
DINTLHA TSA GO ITSHEKATSHEKA
Tsela ya go Gana Tshedimosetso e e Hepisang
NNA TSALA YA GA JEHOFA
O Tshwanetse go Dira Eng?
DIBUKA & DIBUKANA
Keep Seeking Jehovah’s Righteousness!—Matt. 6:33
DIBUKA & DIBUKANA
“Seek Peace and Pursue It”—1 Pet. 3:11
BODIREDI JWA PHATLALATSA
Go Dirisa JW.ORG go Abela Batho Molaetsa wa Baebele
DITSHWANTSHO


text:
Go Thusa Lelapa
Lelapa e ka nna lefelo le go tletseng lorato mo go lone le le o ka tshabelang mathata a letsatsi mo go lone. O ka dira gore go nne jalo ka lelapa la gago ka go dirisa kgakololo e e molemo e e tswang mo Baebeleng. Ela tlhoko: Maina mangwe a batho ba ba umakilweng mo dikarolong tsa “Banyalani & Batsadi” le “Basha” a fetotswe
Banyalani le Batsadi
Tsela ya go Kgaotsa go Ngangisana
A wena le molekane wa gago lo nnela go ngangisana? Ithute kafa melaometheo ya Baebele e ka namolang lenyalo la lona ka teng.
Tsela ya go Ruta Basha go Dirisa Internet ka Pabalesego
O ka dira jang gore o se ka wa tlhoma melao fela mme o thuse ngwana wa gago go itirela ditshwetso tse di botlhale?
Basha
Nka Dirang fa Batho ba Bua ka Nna?
O ka dirang gore go sebiwa go se ka ga go utlwisa botlhoko kgotsa ga go senya leina?
Basha ba Bua ka Madi
Bona dikakantsho kaga go boloka, go dirisa le go leba madi ka tsela e e tshwanetseng.
Bana
Re ka Ithuta Eng mo go Noa?
Itseele kgotsa o printe setshwantsho seno mme o bone kafa o ka etsang ka gone sekao sa ga Noa sa go nna kutlo.
Lote le Lelapa la Gagwe—Polelo e e Tshwantshitsweng
Itseele polelo eno mme o bone se o ka se ithutang mo go Lote le lelapa la gagwe.


text:
Ditsela Tsa Go Bona Boitumelo mo Lelapeng
Go Dirisana le Molekane wa Gago ka Tlotlo
Will * a re: “Fa Rachel a kgopisegile, o nnela go lela. Fa re tlotla ka se se mo kgopisitseng, o a tenega go seng jalo o a ngala. Go lebega go se na sepe se se thusang. E kete nka latlhela seditse.”
Rachel a re: “Fa Will a goroga mo lapeng, o ne a mphitlhela ke lela. Ke ne ka leka go mo tlhalosetsa gore ke kgopisitswe ke eng, mme o ne a ntsena ganong. O ne a nthaya a re e ne e se kgang e e masisi go le kalo, le gore ke tshwanetse go lebala ka kgang eo. Seo se ne sa nkgopisa le go feta.”
A O A tle o ikutlwe jaaka Will kgotsa Rachel? Mongwe le mongwe wa bone o batla go buisana le yo mongwe, mme gantsi ba feleletsa ba galefelana. Ka ntlha yang?
Banna le basadi ga ba ntshe maikutlo ka tsela e e tshwanang, mme ba tlhoka dilo tse di farologaneng. Mosadi a ka tswa a batla go ntsha maikutlo a gagwe ka tshosologo gangwe le gape. Mme banna ba le bantsi bone ba leka go dira kagiso ka go rarabolola mathata ka bonako le go tila dikgotlhang. Ka jalo, o ka fenya jang dilo tseno tse lo sa tshwaneng ka tsone mme wa buisana le monna kgotsa mosadi wa gago? Ka go dirisana le molekane wa gago ka tlotlo.
Motho yo o tlotlang ba bangwe o ba tsaya ba le botlhokwa e bile o leka go tlhaloganya maikutlo a bone. Fa o ne o sa le ngwana, o ka tswa o ile wa ithuta go tlotla batho ba ba nang le taolo kgotsa ba ba nang le maitemogelo go go feta. Le fa go ntse jalo, mo lenyalong kgwetlho e o lebaneng le yone ke go tlotla mongwe yo o batlileng o lekana le ene—molekane wa gago. Linda, yo o nang le dingwaga di le robedi a nyetswe, a re: “Ke ne ke itse gore Phil o reetsa ka bopelotelele le ka bopelotlhomogi fa motho ope o sele a bua le ene. Ke ne ke batla gore a nne pelotlhomogi jalo le fa a bua le nna.” O ka tswa o reetsa ka bopelotelele e bile o buisana ka tlotlo le ditsala tsa gago tota le batho ba o sa ba itseng. A mme o bontsha go amega fela jalo fa o buisana le molekane wa gago?
Fa banyalani ba sa tlotlane ga go nne monate mo lapeng e bile go ka nna le dikgotlhang tse di botlhoko. Mmusi mongwe yo o botlhale o ne a re: “Legogo le le omeletseng la senkgwe fa le jewa mo go nang le kagiso le tidimalo le botoka go na le dijo tse dintsi tse di jewang kwa batho botlhe ba ngangisanang teng.” (Diane 17:1, Contemporary English Version) Baebele e laela monna gore a dirisane le mosadi wa gagwe ka tlotlo. (1 Petere 3:7) “Mosadi” le ene “o tshwanetse go nna le tlotlo e e boteng mo monneng wa gagwe.”—Baefeso 5:33.
Lo ka buisana jang ka tsela e e bontshang tlotlo? Akanya ka kgakololo e e mosola e e mo Baebeleng.
Fa Molekane wa Gago a Batla go Bua Sengwe
Kgwetlho:
Batho ba le bantsi ba rata go bua go na le go reetsa. A o mongwe wa bone? Baebele ya re motho ope yo o ‘fetolang kgang pele a e utlwa’ ke seeleele. (Diane 18:13) Ka jalo, pele o bua, reetsa. Ka ntlha yang? Kara, yo o nang le dingwaga di le 26 a nyetswe a re: “Nka rata gore monna wa me a se ka a leka go rarabolola mathata ka yone nako eo. Tota ga a tlhoke go dumalana le nna kgotsa go leka go bona gore bothata bo bakilwe ke eng. Ke batla fela gore a ntheetse a bo a tlhaloganye kafa ke ikutlwang ka gone.”
Ka fa letlhakoreng le lengwe, banna le basadi bangwe ba okaoka go ntsha maikutlo a bone e bile ga ba phuthologe fa molekane wa bone a leka go ba pateletsa gore ba ntshe maikutlo. Lorrie, yo o sa tswang go nyalwa, o ne a lemoga gore monna wa gagwe o tsaya nako go ntsha maikutlo a gagwe. A re: “Ke tshwanetse go nna pelotelele mme ke mo lete gore a tlhalose kafa a ikutlwang ka teng.”
Tharabololo:
Fa wena le molekane wa gago lo tlhoka go bua ka sengwe se lo ka nnang lwa se ka lwa dumalana ka sone, bua ka kgang eo fa loobabedi lo ritibetse e bile lo iketlile. Go tweng fa molekane wa gago a okaoka go ntsha maikutlo a gagwe? Gopola gore “dikakanyo tsa motho di tshwana le metsi a a mo sedibeng se se boteng, mme motho yo o nang le temogo a ka a gelela.” (Diane 20:5, Today’s English Version) Fa o ntsha kgamelo e e nang le metsi mo sedibeng ka bonako thata, go tla tshologa metsi a mantsi. Ka tsela e e tshwanang, fa o ka botsolotsa molekane wa gago ka bogale, a ka nna a leka go ipuelela mme o ka nna wa se tlhole o kgona go utlwa maikutlo a gagwe. Go na le moo, botsa dipotso ka bonolo le ka tlotlo, mme o nne pelotelele fa molekane wa gago a sa tlhalose kafa a ikutlwang ka gone ka bonako jaaka o ne o ka rata.
Mme fa molekane wa gago a bua, “nna bonako go utlwa, bonya go bua, bonya go shakgala.” (Jakobe 1:19) Moreetsi yo o molemo ga a reetse fela se se buiwang mme o leka go tlhaloganya le maikutlo a a dirang gore motho a bue jalo. Fa molekane wa gago a bua, leka go tlhaloganya tsela e a ikutlwang ka yone. Tsela e o reetsang molekane wa gago ka yone e tla mmontsha gore o mo tlotla go le kana kang kgotsa gore a ga o mo tlotle.
Jesu o ne a re ruta kafa re ka reetsang ka teng. Ka sekai, fa monna mongwe yo o lwalang a ne a tla kwa go ene a kopa thuso, Jesu ga a ka a leka go rarabolola bothata ka yone nako eo. Sa ntlha o ne a reetsa selelo sa monna yono. Go tswa foo o ne a letla gore se a se utlwang se mo ame maikutlo. Kwa bofelong, o ne a fodisa monna yoo. (Mareko 1:40-42) Le wena o ka dira fela jalo fa molekane wa gago a bua. Gakologelwa gore o tshwanetse a bo a tlhoka go utlwelwa botlhoko, e seng tharabololo ya ka bonako. Ka jalo reetsa ka kelotlhoko. Letla gore se a se buang se go ame maikutlo. Go tswa foo ke gone o ka dirang sengwe ka se molekane wa gago a se tlhokang. Fa o dira jalo o tla bo o bontsha gore o tlotla molekane wa gago.
LEKA SENO: Nako e e tlang fa molekane wa gago a simolola go bua le wena, o se ka wa itlhaganelela go mo araba. Se tsene molekane wa gago ganong mme leka go tlhaloganya se a se buang. Moragonyana, bua le molekane wa gago, o mmotse jaana, “O akanya gore nka tokafatsa jang mo tseleng e ke neng ke go reeditse ka yone?”
Fa o Batla go Bua Sengwe
Kgwetlho:
Linda, yo o nopotsweng pelenyana, a re: “Mananeo a metlae a thelebishene a dira gore go lebege go siame fela go bua bosula ka molekane wa lenyalo le go mo tlhapatsa le go mo sotla.” Bangwe ba goletse mo malapeng a mo go one go tlwaelegileng go bua le ba bangwe ka lenyatso. Moragonyana fa ba tsena mo lenyalong go nna thata gore ba tlogele mokgwa oo fa ba setse ba le mo malapeng a bone. Ivy, yo o nnang kwa Canada, a re: “Kwa ke goletseng teng go ne go tlwaelegile go goa ba bangwe, go sotlana le go bitsana ka maina a tshotlo.”
Tharabololo:
Fa o bua le batho ba bangwe ka molekane wa gago, bua “lefoko le fa e le lefe le le molemo go aga kafa go tlhokegang ka gone, gore le tle le abele bautlwi se se rategang.” (Baefeso 4:29) Dira gore batho ba bangwe ba tlotle molekane wa gago ka tsela e o buang ka yone ka ga gagwe.
Tota le fa lo le babedi fela le molekane wa gago, tila go mo sotla kgotsa go mmitsa ka maina a tshotlo. Kwa Iseraele wa bogologolo, Mikale o ne a galefela monna wa gagwe, Kgosi Dafide. O ne a sotla ka monna wa gagwe a re o itshwara “fela jaaka mongwe wa banna ba ba ditlhogo di lolea.” Mafoko a gagwe a ile a kgopisa Dafide, mme gape ga a ka a itumedisa Modimo. (2 Samuele 6:20-23) Re ithuta eng? Fa o bua le molekane wa gago, tlhopha mafoko. (Bakolosa 4:6; ntlha e e kwa tlase go NW) Phil, yo o nang le dingwaga di le robedi a nyetse, o a dumela gore ene le mosadi wa gagwe ba sa ntse ba tle ba nne le dilo tse ba sa dumalaneng mo go tsone. O lemogile gore ka dinako tse dingwe dilo tse a di buang di dira gore seemo se etegele pele. “Ke lemogile gore le fa o ka fenya kgang seo ga se reye gore o atlegile. Ke bone gore se se itumedisang thata e bile se le mosola ke go nonotsha kamano ya rona.”
Motlholagadi mongwe yo o godileng wa metlha ya bogologolo o ne a kgothaletsa betsi ba gagwe gore ba “bone lefelo la boikhutso mongwe le mongwe mo ntlong ya monna wa gagwe.” (Ruthe 1:9) Fa monna le mosadi ba dirisana ka seriti, ba dira gore legae la bone e nne “lefelo la boikhutso.”
LEKA SENO: Wena le molekane wa gago, ipheng nako ya go tlotla ka dikakantsho tse di mo setlhogwaneng seno. Botsa molekane wa gago jaana: “Fa ke bua ka wena fa pele ga batho, a o bona ke go tlotla kgotsa ke go nyatsa? Nka tokafatsa fa kae?” Reetsa ka kelotlhoko fa molekane wa gago a ntsha maikutlo a gagwe. Leka go dirisa dikakantsho tse molekane wa gago a di go nayang.
Amogela Dilo Tse o sa Tshwaneng le Molekane wa Gago ka Tsone
Kgwetlho:
Bangwe ba ba sa tswang go tsena mo lenyalong ba ile ba akanya ka tsela e e phoso gore fa Baebele e re banyalani ke “nama e le nngwe,” e raya gore ba tshwanetse go leba dilo ka tsela e e tshwanang kgotsa go nna le botho jo bo tshwanang. (Mathaio 19:5) Le fa go ntse jalo, go ise go ye kae ba lemoga gore tota seo ke go iphoufaletsa boammaaruri. Fa go sena go feta nakonyana ba nyalane, gantsi ba simolola go ganetsana ka go bo ba sa lebe dilo ka tsela e e tshwanang. Linda a re: “Pharologanyo e kgolo fa gare ga me le Phil ke gore ene ga a tshwenyege thata jaaka nna. Ka dinako tse dingwe o kgona go nna fela a ritibetse fa nna ke tshwenyegile, mo e leng gore ke felela ke galefile ka gonne go lebega a sa amege thata ka sengwe se nna ke amegileng thata ka sone.”
Tharabololo:
Amogela molekane wa gago jaaka a ntse, mme o tlotle tsela e e farologaneng e a lebang dilo ka yone. Ka sekai: Matlho a gago a dira se se farologaneng le se ditsebe di se dirang; mme a dirisana le tsone go go thusa go kgabaganya tsela o babalesegile. Adrienne, yo o nang le dingwaga di ka nna 30 a nyetswe a re: “Nna le monna wa me re letla mongwe le mongwe wa rona go leba dilo ka tsela e e sa tshwaneng, fa fela tsela e re lebang dilo ka yone e sa thulane le Lefoko la Modimo. Aitsane, re nyalane, ga re motho a le mongwe.”
Fa molekane wa gago a leba dilo ka tsela e e sa tshwaneng le e wena o di lebang ka yone kgotsa a itshwara ka tsela e sele, se amege fela ka se wena o se batlang. Akanyetsa maikutlo a molekane wa gago. (Bafilipi 2:4) Kyle, monna wa ga Adrienne, a re: “Ga se ka metlha ke tlhaloganyang kgotsa ke dumalanang le mosadi wa me. Mme ke ikgopotsa gore ke rata ene go feta tsela e nna ke lebang dilo ka yone. Fa a itumetse, le nna ke a itumela.”
LEKA SENO: Dira lenaane la ditsela tse molekane wa gago a lebang dilo kgotsa a dirang dilo ka tsela e e gaisang ya gago ka tsone.—Bafilipi 2:3.
Tlotlo ke sengwe sa dilo tse di tlisang boitumelo mo lelapeng e bile di thusa gore lenyalo le nnele ruri. Linda a re: “Tlotlo e dira gore banyalani ba kgotsofale mme ba ikutlwe ba sireletsegile. Eleruri go tlotlana go mosola.”
^ ser. 3 Maina a fetotswe.
IPOTSE JAANA . . .
Dilo tse molekane wa me a farologaneng le nna ka tsone di thusitse lelapa la rona jang?
Ke ka ntlha yang fa go le molemo go ineela mo go se molekane wa me a se batlang fa fela se sa thulane le melaometheo ya Baebele?


text:
Wikipedia:Introduction
Amogelesega mo Wikipedia, tirisanyommogo e maikaelelo a yone e leng go leka go ensaeklopidia ka diteme tsa mafatshe a a farologanyeng, mme ebile e sa sokamela ka letlhakoreng lepe e bile e dirisiwa ke mongwe le mongwe mo interneteng mahala. Wikipedia ga e duelelwe, e bile e ka dirisiwa go batla tlhaloso ya sepe fela kgotsa go tsenya sengwe, le go baakanya tse di setseng di tsentswe. Ka gore mongwe le mongwe o kgone go tsenya se a se batlang, Wikipedia ga e kake ya tshepisa ka gore se o tla se filthelang fa ke boammaaruri jo bo tletseng. O ka lekeletsa ka Sandbox. Tswana Wikipedia e, e na le di article di le 495. Go tsaya malebane go bona gore o ka kwala eng, o ka tlhola gore batho ba kopile eng.


text:
Nka Dirang Gore ke Kgone go Nna ke sa Akanye ka Tlhakanelodikobo?
Se o ka se dirang
Tlhopha ditsala tsa gago sentle. Fa ditsala tsa gago le ba o tsenang sekolo le bone ba simolola go tlotla ka tlhakanelodikobo ya boitsholo jo bo sa siamang, go kopanela le bone go ka dira gore o thatafalelwe ke go laola dikakanyo tsa gago. Gantsi o ka bona tsela ya go tswa mo metlotlong eo mme o sa lebege jaaka motho yo o iponang a siame mo go ka dirang gore o kgobiwe.
Tila boitlosobodutu jo bo tlhotlheletsang boitsholo jo bo sa siamang. Bontsi jwa boitlosobodutu jwa gompieno bo diretswe go tsosa dikeletso tse di sa siamang tsa tlhakanelodikobo. Kgakololo ya Baebele ya reng? “
A re intlafatseng leswe lengwe le lengwe la nama le moya, re itekanedisa boitshepo mo go boifeng Modimo.” (2 Bakorintha 7:1) Tsamaela kgakala le boitlosobodutu jo bo tsosang dikeletso tsa tlhakanelodikobo.
Gakologelwa seno: Dikeletso tsa tlhakanelodikobo ka botsone ga di bosula. Aitsane, Modimo o bopile monna le mosadi gore ba kgatlhegelane thata, mme go kgotsofatsa keletso eo go siame fa go dirwa ke batho ba ba nyalaneng. Ka jalo fa o nna le maikutlo a a maatla a tlhakanelodikobo, o se ka wa akanya gore o bosula kgotsa wena o ka se kgone go nna phepa mo boitsholong.
Sa botlhokwa: O ka tlhopha gore o tla letla mogopolo wa gago o akanya thata ka eng. O ka kgona go nna phepa mo dikakanyong tsa gago mmogo le mo boitsholong jwa gago, fa o tlhopha go nna jalo!


text:
A Modimo ke Tharonngwe?
Karabo ya Baebele
Madumedi a le mantsi a a ipitsang gore ke a Bokeresete a ruta gore Modimo ke Tharonngwe.
Le fa go ntse jalo, ela tlhoko se Encyclopædia Britannica e se tlhalosang: “Lefoko Tharonngwe ga le tlhage e bile ga go na gope mo le umakwang teng mo Tesetamenteng e Ntšha . . . Thuto eno e ne ya simolola kgato ka kgato go ya le makgolo a dingwaga mme go tla go ganetsanwa ka yone.”
Tota e bile, Modimo yo go buiwang ka ene mo Baebeleng ga a ke a tlhalosiwa e le karolo ya Tharonngwe. Ela tlhoko ditemana tseno tsa Baebele:
“Jehofa Modimo wa rona ke Jehofa a le mongwe fela.”—Duteronome 6:4.
“Wena, yo leina la gago e leng Jehofa, wena o le esi o Mogodimodimo yo o okametseng lefatshe lotlhe.”—Pesalema 83:18.
“Seno se raya botshelo jo bo sa khutleng, go tsenya kitso ka ga gago, Modimo yo o esi wa boammaaruri, le ka ga yo o mo romileng, e bong Jesu Keresete.”—Johane 17:3.
“Modimo o mongwe fela.”—Bagalatia 3:20.
Ke eng fa madumedi a mantsi a a ipitsang a Bokeresete a re Modimo ke Tharonngwe?


text:
Ke Mabaka Afe a Mabedi a a Dirang Gore Modimo a se Arabe Dithapelo Dingwe?
Karabo ya Baebele
Go na le dithapelo dingwe tse Modimo a sa di arabeng. Ithute ka dilo tse pedi tse di ka dirang gore Modimo a se ka a araba thapelo.
1. Thapelo e e sa Dumalaneng le thato ya Modimo
Modimo ga a arabe dithapelo tse di sa dumalaneng le thato ya gagwe kgotsa dilo tse a batlang gore re di dire tse di mo Baebeleng. (1 Johane 5:14) Ka sekai, Baebele ya re re tile bogagaru. Go betšha go rotloetsa bogagaru. (1 Bakorintha 6:9, 10) Ka jalo, Modimo a ka se arabe thapelo ya gago fa o rapelela go tshwara lothari. Modimo ga se modiradikgakgamatso yo o re direlang sengwe le sengwe se re se kopang. Tota e bile, re leboga go bo a sa nna jalo. Go seng jalo, o ne o ka tshwanelwa ke go boifa se ba bangwe ba neng ba ka kopa Modimo gore a se dire.—Jakobe 4:3.
2. Thapelo ya motsuolodi
Modimo ga a reetse batho ba ditiro tsa bone di bontshang gore ba ikemiseditse go se mo ikobele. Ka sekai, Modimo o ne a raya ba ba ipolelang gore ba a mo direla mme ba tsuologa a re: “
Le fa lo dira dithapelo tse dintsi, ga ke a reetsa; diatla tsa lona di tletse tshololo ya madi.” (Isaia 1:15) Mme fa ba ne ba ka tlogela mekgwa ya bone ba bo ba ‘
tlhamalatsa dilo’ le Modimo, o ne a ka bo a ba reeditse fa ba rapela.—Isaia 1:18.


text:
GO THUSA MALAPA | LENYALO
Tsela ya go Kgaotsa go Ngangisana
KGWETLHO
A wena le molekane wa gago lo palelwa ke go buisana lo ritibetse? A o nna o tshwenyegile ka gonne o sa itse gore a se o se buang kgotsa se o se dirang se ka galefisa molekane wa gago mme sa felela ka gore lo kgakgauthane ka mafoko?
Fa go ntse jalo, tlhomamisega gore maemo a ka tokafala. Mme sa ntlha, o tshwanetse go itse gore ke eng fa wena le molekane wa gago lo nnela go ngangisana jaana.
LEBAKA LA GO BO GO DIREGA
Go sa tlhaloganyane.
Mosadi mongwe yo o nyetsweng yo o bidiwang Jillian * a re: “Ka dinako dingwe ke bolelela monna wa me sengwe mme a bo a se tsaya ka tsela e sele. Kgotsa ke ithaya ke re ke mmoleletse sengwe mme tota ke sa se mmolelela. Seo tota se kile sa diragala!”
Go se dumalane ka mogopolo.
Go sa kgathalesege gore wena le molekane wa gago lo ka lebega lo tshwanelana go le kana kang, tsela e lo lebang dilo ka yone mo dikgannyeng dingwe e ka se tshwane. Ka ntlha yang? Ka gonne batho ba babedi ba ka se tshwane kgo, mme seo se ka dira gore go nne monate kgotsa go nne le dikgotlhang mo lenyalong. Mo banyalaning ba le bantsi seo se baka dikgotlhang.
Go se nne le dikao tse di molemo.
Mosadi mongwe yo o nyetsweng e bong Rachel a re: “Batsadi ba me ba ne ba ngangisana gantsi mme ba ne ba buisana ka mafoko a a sa bontsheng tlotlo, ka jalo fa ke sena go nyalwa ke ne ke bua le monna wa me ka tsela e Mmè a neng a bua le Rre ka yone. Ke ne ke sa ithuta go bontsha tlotlo.”
Se tota se bakang dikgotlhang.
Gantsi fa go nna le komang e e botlhoko e a bo e sa bakwe ke se se omanelwang. Ka sekai, fa komang e simolola ka mafoko a a reng, “O nna fela o le thari!” lebaka e ka tswa e se go se tshware nako, mme e le gore molekane yo mongwe o ikutlwa a sa akanyediwe.
Le fa lebaka e ka tswa e le lefe, go nnela go ngangisana go ka ama botsogo jwa gago ka tsela e e sa siamang e bile go ka felela ka gore kgabagare lo tlhalane. Ka jalo, lo ka dirang go kgaotsa go ngangisana?
SE O KA SE DIRANG
Tsela e e molemo ya go thibela go ngangisana ke go batla se tota se bakang dikgotlhang. Fa dilo di ile meriting, leka go dira se se latelang le molekane wa gago.
1. A mongwe le mongwe wa lona a kwale mo pampiring ya gagwe kgang e lo neng lo ngangisana ka yone bosheng. Ka sekai, monna a ka kwala jaana, “O tlhotse letsatsi lotlhe le ditsala tsa gago mme ga o a nteletsa mogala go mpolelela gore o ne o le kae.” Mosadi ene a ka kwala jaana, “O ne wa galefisiwa ke gore ke tlhotse le ditsala tsa me.”
2. Tlotlang ka dintlha tse di latelang, mongwe le mongwe a leka go tlhaloganya yo mongwe: A kgang eno e ne e le masisi go le kalo? A e ka bo e ile ya tlodisiwa matlho? Mo maemong mangwe, e le gore go nne le kagiso, go ka nna botoka go amogela gore ga lo lebe dilo ka go tshwana lo bo lo bipa kgang ka lorato.—Molaomotheo wa Baebele: Diane 17:9.
Fa wena le molekane wa gago lo swetsa ka gore kgang eno e ne e se ya sepe, kopang maitshwarelo mongwe go yo mongwe, mme lo se tlhole lo bua ka yone.—Molaomotheo wa Baebele: Bakolosa 3:13, 14.
Fa mongwe wa lona kgotsa loobabedi lo tsaya kgang eno e le masisi thata, fetelang kwa kgatong e e latelang.
3. Kwala gore o ile wa ikutlwa jang fa lo ne lo ngangisana mme molekane wa gago le ene a dire jalo. Ka sekai, monna a ka kwala jaana: “Ke ne ke ikutlwa e kete o rata go fetsa nako le ditsala tsa gago go na le go e fetsa le nna.” Mosadi ene a ka kwala jaana: “Ke ne ke ikutlwa e kete o ntshwere jaaka ngwana yo o nnang a tlhoka go itsise rraagwe gore o dira eng.”
4. Ananyang dipampiri tsa lona mme mongwe le mongwe wa lona a bale se yo mongwe a se kwadileng. Ke eng se tota molekane wa gago a neng a tshwenyegile ka sone fa lo ne lo ngangisana? Buisanang ka se lo ka bong lo se dirile go rarabolola se tota se bakileng kgotlhang mo boemong jwa go ngangisana.—Molaomotheo wa Baebele: Diane 29:11.
5. Buisanang ka se lo se lemogileng mo motlotlong ono. Lo ka dirisa jang se lo se lemogileng go rarabolola kgotlhang kgotsa go thibela kgotlhang mo nakong e e tlang?
^ ser. 7 Maina a fetotswe.


text:
Ga ke Itumelele Botshelo—A Bodumedi, Modimo kgotsa Baebele e ka Thusa?
Karabo ya Baebele
Ee. Baebele, buka ya bogologolo e e nang le botlhale, e na le dikarabo tsa dipotso tse di botlhokwa mo botshelong e bile e ka go thusa gore o ikutlwe botoka o bo o itumele. Sekaseka dingwe tsa dipotso tse e di arabang.
A go na le Mmopi? Baebele ya re Modimo o “bopile dilo tsotlhe.” (Tshenolo 4:11) E re ka Modimo e le Mmopi wa rona, o itse se re se tlhokang gore re itumele le gore re kgotsofale mo botshelong.
A Modimo o a nkgathalela? Baebele ga e tlhalose Modimo e le motho yo o sa amegeng ka batho go na le moo ya re: ‘Ga a kgakala thata le mongwe le mongwe wa rona.’ (Ditiro 17:27) O kgatlhegela go itse se se go diragalelang e bile o batla go go thusa gore o atlege.—Isaia 48:17, 18; 1 Petere 5:7.
Go itse Modimo go tla nthusa jang gore ke itumele? Modimo o re bopile re na le ‘se re se tlhokang semoyeng,’ keletso e re nang le yone ya go tlhaloganya bokao le boikaelelo jwa botshelo. (Mathaio 5:3) Gape se re se tlhokang semoyeng se akaretsa keletso ya go itse Mmopi wa rona le go nna le kamano le ene. Modimo o tla anaanela matsapa a gago a go batla go mo itse, ka gonne Baebele ya re: “Atamelang Modimo, mme o tla lo atamela.”—Jakobe 4:8.
Batho ba le dimilione ba lemogile gore go nna le kamano le Modimo go dirile gore ba itumele le gore ba kgotsofale mo botshelong. Le fa go itse Modimo go ka se dire gore o tshele botshelo jo bo se nang mathata, botlhale jwa gagwe jo bo mo Baebeleng bo ka go thusa go
Nna le botshelo jwa lelapa jo bo itumedisang.
Nna le kagiso le batho ba bangwe.
Lebana le mathata a a farologaneng a a jaaka go tshwenyega thata mo maikutlong, mathata a madi le bolwetse jo bo sa foleng.
Madumedi a mantsi a a dirisang Baebele ga a dirise se e se rutang. Go farologana le one, bodumedi jwa boammaaruri, jo bo dirisang se Baebele e se rutang, bo tla go thusa go itse Modimo.


text:
Thamaga
Thamaga ke nngwe ya metse mogolo ya Botswana. Ke motse o bonwang mo kgaolong ya Kweneng. Motse o o supelwa ko botlhatsatsi fa o le mo topropo kgolo Gaborone. O baani ba ka tshwara 19,365.
Motse o o di kagantswe ke mantswe, le le tona le bidiwa lentswe la Thamaga. Thamaga ke motse mogolo wa bobedi mo kgaolong ya Molepolole. Bontsi ba batho ba motse o ke Bakgatla ba ga mmanaana, ebile ba bina kgabo.
Morafe wa Bakgatla ba ga Mmanaana ba tlile mo motseng o ka dingwaga tsa bo 1930 e le morafe o sieleng, ba tshwna le Bakgatla ba ga Mmanaana ba ba sietseng ko motseng wa Moshupa. Batho ba motse e ebong Thamaga le Moshupa o tla fitlhela ba sikana ebile ba dirisa difane tse di tshwanang. Le dikgosi tsa metse e tota di tswa mo lesikeng le le esi.


text:
Mapodisi ga bakake ba kgona bale bosi go bua Mr Modise
Kgomotso Bosman ke motswa setlhabelo mo o ne a kopana le mathata a go thubelwa montlong mme morago ga go lemoga gore o thubetswe motlung mo moshing o ne a fitlhela dilo dingwe tsa mogaye dinyeletse jaaka,compitara le diaparo mme o ne a tshwanela ke go bitsa borre ba lekgotla la gamonare gore batle go mothusa go latedisa motlhala wa motho yo o ne a thubile montlung. mme ganna jaaka a kopile borre, borre bane ba simolola go latedisa motlhala wa mmelaelwa kwa morago gadilo tsotlhe bane ba fitlhelela motlhala. Mo bane ba tswelela mme ba fitlhelela mmelaelwa. yo leina la gagwe e leng Mohau Molefe yo o tswang kwa Lesotho, gotla Kurumane ga gagwe e ne e le gotla go batla tiro. Borre ba lekgotla la gamonare ba bone ba moshapile e le tota mme kgomotso o ne a bafetola a re golekane ke bitsa mapodisa battle go re thusa kgang ye gonne jaano e tlhoka bone fela.Motsamaise wa setaishene sa Batlharos yo e leng rre Modise e ne yare bafetsa go fitlha kwa lifelong la tiragalo o ne a bona gole botlhokwa gore a leboge borra lekgotla la ga Monare.e le gore tirp baidirile ka manontlhotlo.mme se se bontsha kitlano mo sepodiseng sa Batlharos le morafe wa gamonare le sepodise e bile ba tlile go dirisana mmogo go lwantsha bosinyi jwa botlhoka tsebe mo motsing.mme kgetsi ye ke kgetsi ya di 25 Moranang 2013.
Ye ke ntlo ya borra Bosman ye e thubilweng mo Batlharos, mme kgotla ya gamonare e ne ya itshegela mogodu, bane ba tsenya Mohau motseleng ka thupa.
- Log in to post comments